Аксил - исроилчилар ҳибсга олинди\n12 май 2021, Тошкент вақти: 23:31\nҚирғизистон собиқ Омбудсмени Турсунбой Бакир ўғли қиймати 20,5 доллар бўлган байроқнинг ўз шахсий мулки эканини айтиб, милиция ходимларига Исроил байроғини беришни истамади.\nҚирғизистон Мусулмонлар иттифоқи ҳамраислари Бишкек марказида Исроил байроғини ёқмоқчи бўлганларида милиция томонидан қўлга олиндилар.\nМусулмонлар иттифоқи бундан аввал Исроилнинг Ғазодаги амалиётини тўхтатиш талаби билан БМТ, Европа Иттифоқи, АҚШ, Россия, Хитой ва Германия раҳбарларига мурожаат йўллаган эди.\n14 январ куни эса бу ҳаракат Қирғизистон тарих музейида Исроилнинг Ғазодаги босқини мавзусида кўргазма уюштирди.\nБишкек марказий майдонида жойлашган Қирғизистон тарих музейида Мусулмонлар иттифоқи ташаббуси билан очилган кўргазмага Исроилнинг Ғазо минтақасида олиб бораётган ҳарбий амалиёти оқибатлари акс эттирилган фотусуратлар жамланган.\nБу фотосуратлар интернетдан кўчирилган бўлиб, уларда вайрон бўлган бинолар, ҳалок бўлганларнинг жасадлари, йиғлаётган аёллар ва болалар тасвирланган эди. Шунингдек, бу кўргазмадан Исроил ва бу давлат раҳбарияти танқид қилинган карикатуралар ҳам ўрин олган.\nФотокўргазманинг тақдимот маросими Ғазода ҳалок бўлган мусулмонлар руҳини ёд этиш билан бошланди.\nШундан сўнг Қирғизистон Мусулмонлар иттифоқи ҳамраиси Турсунбой Бакир ўғли кўргазмага келганлар олдида қисқача нутқ сўзлади.\nУнинг айтишича, шу кунгача дунёнинг кўплаб давлатлари Исроилнинг Ғазодаги амалиёти юзасидан ўз муносабатларини билдириб бўлдилар. Бироқ Қирғизистон ҳукуматининг нега шу кунгача бу борада сукут сақлаб келаётганини тушуниб бўлмайди.\n- Қирғизистон ўз ички муаммоларига ўралашиб қолди. Ҳолбуки, мамлакат аҳолисининг 85 фоизини мусулмонлар ташкил этади. Шунинг учун ҳам Фаластин борасида биз ўз фикримизни урушнинг биринчи куниёқ билдиришимиз лозим эди.\nМусулмонлар иттифоқи ҳукумат муносабатини 4 январгача сабр-қаноат билан кутди. Бироқ муносабат билдирилавермагач, биз қирғиз жамоатчилиги диққатини ҳам бу хунрезликка қаратиш мақсадида амалий ҳаракатларни бошлашга қарор қилдик, деди Турсунбой Бакир ўғли.\nКўргазманинг тақдимот маросимидан сўнг Турсунбой Бакир ўғли Мусулмонлар иттифоқи ҳамраиси, Жўмард ҳаракати раҳбари Нурлан Мотуев билан тарих музейи майдонига чиқиб, Исроил байроғига ўт қўймоқчи бўлдилар.\nБироқ милиция ходимлари бунга йўл қўймай, байроқни тортиб олдилар.\nҚирғизистон собиқ Омбудсмени Турсунбек Бакир ўғли бу байроқни 820 сўмга сотиб олгани ва шунинг учун унинг шахсий мулки ҳисобланишини айтиб, милиция ходимларидан яловни қайтаришни талаб қилди. Милиционерлар эса бу талабни инобатга олмай, байроқни номаълум томонга олиб кетдилар.\nЛекин тадбир иштирокчиларида Исроилнинг яна бир байроғи бор экан. Мусулмонлар иттифоқи ҳамраислари ана шу иккинчи байроқни ёқишга ҳаракат қилдилар.\nИккинчи уриниш чоғида милиция ходимлари уларни жамоат тартибини бузаётганлик ва ноқонуний йиғилиш ўтказаётганликда айблаб¸ қўлга олдилар.\nАйни пайтда¸ қирғиз матбуоти Турсунбой Бакир ўғли ва Нурлан Мотуев қамоқда экани, уларнинг Бишкек шаҳар Биринчи май туман суди томонидан жамоат тартибини бузганлик учун судланишларини хабар қилди.\nАйрим нашрлар эса Мусулмонлар иттифоқи ҳамраисларига Исроил байроғини ёқишга рухсат берилмаганини киноявий тарзда изоҳлаб, “Исроилнинг байроғи 820 сўм туради, шунинг учун ҳам уни ёқиб бўлмайди” деган сарлавҳа билан мақола ҳам чоп қилдилар.\nМусулмонлар иттифоқи ҳамраислари айни пайтда қўлга олинганига қарамай, кўргазманинг 15 ва 16 январ кунлари ҳам давом этиши айтилмоқда.\n15 январ куни фотокўргазманинг Бишкекдаги Горкий хиёбонида, 16 январ куни эса масжидларда намойиш этилиши режалаштирилган.\nБишкекдаги синагога раввини Арие Райхман Бишкекдаги аксилисроил тадбирларини демократик давлатга хос бўлган кўриниш сифатида баҳолайди.\nУнга кўра, ҳар бир фуқаро ўз фикрини эркин ирод қилиш ҳуқуқига эга. Синагога раввини Арие Райхман сўзида давом этар экан, ўз нуқтаи назарича, Исроил бу урушда ҳақ эканини айтади.\n- Террорчилар аҳоли яшайдиган ҳудудлардан олдинга - жанггоҳга чиқмаяпти. Улар аҳоли яшайдиган биноларда, кўчаларда ва мактабларда яширинмоқда. Шунинг учун ҳам ғазолик тинч аҳоли ўртасида қурбонлар бўлмоқда. Исроил ўзининг барқарор ва осойишта яшаш ҳуқуқини ҳимоя қилаётир, деди раввин Арие Райхман.\nҚирғизистон Дин ишлар давлат қўмитаси расмийси Шайлўўбек Ўркунбаев эса бу масалада сиёсатчи сифатида фикр билдира олмаслиги, аммо мусулмон қаторида ўз нуқтаи назарига эга эканини айтади.\n- Сўнгги 10 йил, айниқса, кейинги уч йил мобайнида Исроил Ғазони иқтисодий қамал вазиятида сақлаб, ғазоликларни қашшоқликка гирифтор қилди. Бунга қарши курашаётган Ҳамасни эса террорчи атаб, Ғазога бостириб кирди.\nҲамас отган ракеталардан сўнгги саккиз йилда Исроилда фақат тўрт одам нобуд бўлган. Исроил эса бу йил ичида 1000 га яқин фаластинлик жонига зомин бўлди.\nИсроилнинг Ҳамасга қарши амалиётни баҳона қилиб, тинч аҳоли, айниқса, болаларни ўлдираётганини қоралайман, - дея ўз шахсий муносабатини билдирди Шайлўўбек Ўркунбаев.


ИСЛОМ – БАҒРИКЕНГЛИК ДИНИ » O'zbekiston musulmonlar idorasi Qashqadaryo viloyati vakilligi rasmiy sayti\nИСЛОМ – БАҒРИКЕНГЛИК ДИНИ\n17-11-2020, 16:46 29 Ўқиш режими + -\nИслом сўзи тинчлик, саломатлик, хотиржамлик маъноларини англатиб, замирида барча инсоний фазилатларни ифода этувчи сўздир. Ислом эзгулик, саховат, бағрикенглик ва илм дини ҳисобланади. У ҳақида Пайғамбаримиз соллаллоҳу алайҳи васаллам: “Мен ҳаққа мойил, бағрикенг дин ила юборилдим”, деб марҳамат қилганлар.\nИслом дини инсонларни доимо бирдамлик, бир-бирига мурувватли бўлиш, минг йиллар давомида шаклланган ирқчилик, маҳаллийчилик каби салбий феъл - атворга қарши курашга ундаб келган. Тарихда илк бора бизнинг Пайғамбаримиз соллаллоҳу алайҳи васаллам барча пайғамбарларнинг оға - ини экани, уларнинг умматлари ҳам бир - бирига бегонамаслигини айтганлар, яҳудий ва насронийларни мусулмонлар билан бир юртда, ҳар ким ўз динига эркин эътиқод қилиб, бир - бирига озор бермай яшашини жорий қилганлар. Умматларига улар билан тинчликда, яхшиликда муносабатда бўлишни қайта - қайта уқтирганлар.\nАллоҳ таоло Қуръони каримнинг юзлаб оятларида Ислом биродарлик, бағрикенглик дини экани ҳақидаги маъноларни нозил қилди. Хусусан, “Кафирун” сураси 6 оятида: “Сизларга ўзингизнинг динингиз, менга ўзимнинг диним”, дея жавоб беришни ўргатди.\nПайғамбаримиз аҳли китоблар, зиммийлар билан доимо ҳусни муомалада бўлганлар. Уларга мактублар ёзар, касалини сўрар, ҳолидан хабардор бўлардилар. Бир куни у зот мусулмонлар, мушрик ва мажусийлар бор бўлган мажлис ёнидан ўтаётиб, унинг аҳлига салом бердилар, тоифачилик, динлараро тафовутга қарамай, биз умматларига бағрикенглик намунаси, одоб ўрнагини кўрсатдилар.\nИбн Аббосдан р.а. ривоят қилинади: “Яҳудий бўладими, насроний бўладими, мажусий бўладими, салом берса, алик олинг. Чунки Аллоҳ: “Қачонки сизга бир саломлашиш ила салом берилса, сиз ундан кўра яхшироқ алик олинг ёки худди ўзидек жавоб беринг”, деган.\nИслом дини зўравонлик, кишилар устидан ҳокимлик қилиш, динга зўрлаб киритиш каби ишларни қаттиқ қоралайди. Аллоҳ таоло “Бақара” сураси 256 оятида : “Динда зўрлаш йўқ”, деб қатъий сўзни айтган, одамларни ҳатто динга киритиш учун бўлса-да, бошқага зўравонлик қилишдан қатъий қайтарган. Пайғамбаримиз соллаллоҳу алайҳи васаллам: “Ким аҳли зиммага озор берса, Қиёмат кунида мен унинг хусуматчисиман”, деб умматларини одам фарзандига озор беришини ман этганлар.\nРивоят қилинишича, Абдуллоҳ ибн Амр розияллоҳу анҳунинг бир хизматчиси қўй сўйиб, терисини шилаётган еди. Шунда у киши хизматчига: “Эй бола, қўйни сўйиб бўлгандан кейин (тарқатишни) яҳудий қўшнимиздан бошлагин”, деди. Ҳа, Исломнинг ўз умматига берадиган таълими ва талаби мана шу – бағрикенг бўлиш, фақат ва фақат тинчлик йўлида бирлашишдир. Бу маъно Ўзбекистоннинг “Бағрикенглик декларацияси”да ҳам кўрсатиб ўтилган бўлиб, унда: - “Бағрикенглик бўлмаса, тинчлик бўлмайди. Тинчликсиз эса тараққиёт бўлмайди”, дейилади.\nБағрикенглик хоҳ динда бўлсин, хоҳ дунёвий муомалот масалаларида бўлсин, инсониятга доимо яхшилик келтирган, унинг муваффақиятига хизмат қилган. Тарихга қарайдиган бўлсак, кечиримли бўлиш, бағрикенглик билан муомалада бўлиш инсониятга фақат манфаат келтирган.\nАбу Ҳанифа р.а. хатокорларга нисбатан ўта кенгбағир эди. Унинг кечани мастлик билан, шовқин - сурон қилиб ўтказадиган қўшниси бўлар, атрофдагиларни доимо безовта қиларди. Бир куни ана шу қўшни йигитнинг овози чиқмай қолди. Бундан хавотирланиб, хабар олишга чиққан мазҳаббошимиз, унинг мастлиги сабаб миршаблар олиб кетганини эшитиб қолдилар. Орага тушиб уни ҳибсдан озод қилгач, оғир ботмайдиган қилиб хатосини тушунтирдилар. У йигит ичишни, беҳуда юришни ташлаб, илм ҳалқасига қўшилди, солиҳлар қаторидан жой олди.\nҲа, кенгбағирлик динимиз зийнати, исломий тарбия асосидир. Яхшига гўзал муносабатда бўлиш уни янада яхшиликка мойил қилади, ёмонга эса, энг камида унинг ёмонлигидан омонда бўлишни таъминлайди.\nЎМИнинг Қашқадарё вилоятидаги


СТИР бериш ва бошқа талаб юқори хизматлар 1 сентябрдан барча ДХМларда кўрсатилади\nСТИР бериш ва бошқа талаб юқори...\n09.07.2018 15:12 0 1575\n2018 йилнинг 1 сентябридан жисмоний шахсларга СТИР бериш ва бир қатор аҳоли талаби юқори бўлган хизматлар барча давлат хизматлари марказлари орқали тақдим этила бошланади. Бу ҳақда Давлат хизматлари агентлигининг Жамоатчилик ва ОАВ билан алоқалар бўлими «Xabar.uz»га маълум қилди.\nХалқ қабулхоналари ҳузурида фаолият юритувчи давлат хизматлари марказлари жами сони 201 та бўлиб, улар томонидан 2018 йил 1 сентябрдан тақдим этиладиган хизматлар:\nАдлия органлари ва муассасаларидан чиқадиган расмий ҳужжатларга апостиль қўйиш;\nФҲДЁ ва нотариат органлари томонидан архив ҳужжатларини бериш;\nСудланганлик ҳақида маълумотнома бериш;\nЖисмоний шахс — солиқ тўловчининг солиқ ва бошқа қарзи йўқлиги (борлиги) ҳақида маълумотнома бериш;\nЖисмоний шахсларга СТИР (солиқ тўловчининг идентификация рақами) бериш;\nМанзил-маълумот ахборотларини бериш.\nШу пайтгача юқоридаги хизматлар синов тариқасида Наманган, Нукус, Андижон, Термиз, Когон, Зарафшон, Шаҳрисабз, Қўқон шаҳарлари, Дўстлик, Пастдарғом, Сирдарё, Чирчиқ, Хонқа туманлари, Тошкент шаҳрининг Юнусобод туман давлат хизматлари марказларида жорий этилган эди. Энди эса барча 201 та марказ орқали бу хизматлардан мамлакатимизнинг барча аҳолиси фойдаланиши мумкин бўлади.\nдавлат хизматлари жисмоний шахслар СТИР


Фурқат Жўраев Жаслиқ қамоқхонасига жўнатилди…\nАкфа университети давлатдан 30 гектар ер ва солиқ имтиёзлари олмоқда\nЎзбекистон ўз имижини яхшилаш учун лоббичи компанияга 585 минг доллар тўлади\n15 апрел 2016\n“Конституцион тузумга тажовуз”, “Қўпорувчилик”, “Таъқиқланган ташкилотлар тузиш ва уларга аъзолик” каби бир биридан вахимали моддалар билан айбланган “Арамаис ва унинг шериклари” жиноий ишининг иштирокчиси Фурқат Жўраев 9 апрел куни Қорақолпағистондаги “Жаслиқ” қамоқхонасига жўнатиб юборилгани хақида хабар келди.\n“Кеча қизим Севарахон Тошкентдаги ГУИНга бориб, Фурқатжонни қаерга этап қилинганини сўраган экан. Унга “Фурқат Жўраев 9 апрел куни Жаслиқ деган жойга жўнатилган” деб жавоб беришибди. Боламни электр токлари билан қийнашиб, ундан жиноятчи чиқаришди ва энг узоқ ва энг ёмон зонага жўнатишди.” деди eltuz.com билан сухбатда Махтума Жўраева – Фурқатнинг онаси.\nБундан 2 кун муқаддам эса, ушбу сохта жиноий ишнинг иштирокчиси фермер Арамаис Авакян жазо муддатини ўташ учун Қарши шахридаги 64/61 қамоқхонасига этап қилингани хақида хабар келганди.\n35 ёшли Фурқат Жўраев, ўтган йилнинг 3 сентябр куни Пахтакор шахридаги бозор олдидан ниқобли кимсалар томонидан ўғирлаб кетилган ва 40 кун давомида яқинларига хабар берилмаган холда вилоят Миллий Хавфсизлиги хизмати идорасининг хибсхонасида сақланган эди.\nФурқат ўғирлаб кетилган куннинг эртасига, 4 сентябр куни кўчадан йўқолиб қолган 4 нафар йигит – Арамаис Авакян, Бектемир Умрзоқов, Акмал Матмуродов ва Дилшод Алимовлар хам айнан шу идоранинг хибсхонасига келтирилади. Бу йигитларнинг яқинлари ва оилаларига хам уларнинг хибсга олингани хақидаги хабар орадан 40 кун ўтгач билдирилган эди.\nЖиззахнинг бир туманида бир бирини таниб, турмуш ташвишлари ва қийинчиликларини биргаликда енгиб юрган бешовлон шу тариқа хибсга олинганди.\nТергов жараёнида улар қаттиқ жисмоний ва рухий қийноқларга солингани хақида, сайтимизнинг вилоятдаги манбаалари ва Арамаис Авакян хамда Дилшод Алимовнинг илк адвокати Лайло Абдуллаева, кейинчалик эса адвокат Олим Қобиловлар хабар беришганди.\nБундан ташқари, йигитларнинг ўзлари хам 19 феврал кунги махкамада хукм ўқилиши олдидан сўз олишиб, МХХ терговчилари томонидан ўта шафқатсиз қийноқларга солингани хақида гапиришиб, калтаклардан моматалоқ бўлган баданларини судяга ва йиғилганларга кўрсатишганди.\nШунга қарамай, судя А. Мамарахимов Фурқат Жўраевга 12 йил, Арамаис Авакянга 7 йил, Бектемир Умрзоқовга 6 йил, Дилшод Алимов ва Акмал Маматмуродовга 5 йилдан қамоқ жазоси тайинлаган эди.\nМазкур ишнинг ўта шафқатсиз қийноқлар билан ўтган тергов жараёни ва адолатсиз махкамаси, Америка ва Европадаги етакчи Инсон Хақлари ташкилотлари ва бир қатор сиёсатчиларнинг, шунингдек дунё арманлари халқаро ташкилотларининг диққатига тушди.\nУларнинг саъйи харакати билан дунё жамоатчилиги Ўзбекистондаги Инсон хуқуқлари жуда абгор ахволда эканини билди. Ўзбекистон терговчилари истаган одамни қийноқлар ёрдамида ўзлари хохлаган модда бўйича айблай олишлари яна бир марта маълум бўлди.\nАрмани миллатли фермернинг катта фойда кетириши аниқ бўлиб турган балиқ хўжалигини тортиб олиш мақсадида Пахтакор тумани хокими Ғофур Қаршибоев бошлаган хийлаи-найранг, ўз кунини аранг кўриб юрган беш хонадоннинг беш нафар ўғлонини турли муддатларга зиндонга отди.\n“Қўлимиз калта, камбағалмиз. Фурқат 35 ёшга кирди, уйлай олмадик, мана, Жаслиққа кетди. Бир кун келади, тирик бўлса чиқиб келади… Лекин мен хар дақиқа ва хар сонияда, бағри қон бўлган бир она сифатида, ўғлимни бошига шу кунларни солган хоким Ғофур Қаршибоевни, тергвчиларни ва судяни тинмасдан қарғаяпман. Ўғлим соғ ва омон холда остонамда кўринмагунча, менинг қарғишларим хокимнинг ва бошқаларнинг бошига ёғилаверади! Адолат қилмасанг, сендан хам розимасман, эй худо! Розимасман!” дея дод солади телефонда, Жаслиққа жўнатилган Фурқатнинг онаси Махтума Жўраева…….\ndata-title="Фурқат Жўраев Жаслиқ қамоқхонасига жўнатилди…" data-description="“Конституцион тузумга тажовуз”, “Қўпорувчилик”, “Таъқиқланган ташкилотлар тузиш ва уларга аъзолик” каби бир биридан вахимали моддалар билан айбланган “Арамаис ва ..." data-image="https://eltuz.com/wp-content/uploads/2016/03/rasm1001.jpg" data-url="https://eltuz.com/kundalik/164986/" data-services="facebook,odnoklassniki,twitter,telegram" data-counter="ig">\n“Иззатини билган бирор балиқ бундай газетага ўрашларини истамасди” деган чикаголик журналист Майк Ройконинг сўзлари бугунги ўзбек газеталари ҳақида айтилгандай, ...\nПрезидент «Вақф» фондига 150 миллиард сўм берди


Ўхшаш товарлар бўйича божхона қийматини белгилаймиз | NORMA.UZ\nОлиб келинаётган товарнинг божхона қийматини аниқлашнинг яна бир усулларидан бири бу ўхшаш товар юзасидан тузилган битим қиймати (3-усул) ҳисобланади. Қандай товар ўхшаш товар ҳисобланиши ҳақида мазкур шарҳда танишамиз.\nЭслатиб ўтамиз, аввал Ўзбекистон Республикаси ҳудудига олиб келинадиган товарларнинг божхона қийматини белгилаш бўйича Йўриқномага киритилган ўзгартиришлар ва қўшимчалар ҳақида ёзган эдик.\nБелгиланган шартларга риоя қилинган тақдирда 3-усул божхона ҳудудига олиб кирилган товарнинг божхона қийматини аниқлаш учун асос тариқасида ўхшаш товар юзасидан тузилган битим қийматини қабул қилишни кўзда тутади.\nЎхшаш товар деб қўйидагича товар тан олинади:\nгарчи ҳамма жиҳатларига кўра бир хил бўлмаса-да, лекин бир-бирига ўхшаш хусусиятларга эга ва баҳоланаётган товар каби функцияларни бажаришга ва тижорат жиҳатдан бирини бири билан алмашлашга имкон берадиган ўхшаш таркибий қисмлардан иборат бўлган товар;\nбаҳоланаётган товар олиб кирилгунига қадар 90 календарь кун мобайнида олиб кирилган;\nбаҳоланаётган товар ишлаб чиқарилган мамлакатда ишлаб чиқарилган ва Ўзбекистон Республикасига олиб кириш учун сотилган;\nбаҳоланаётган товарни ишлаб чиқарган шахс томонидан ишлаб чиқарилган. Худди ўша шахс ишлаб чиқарган товар бўлмаган тақдирда ўхшаш товар сифатида бошқа шахс томонидан ишлаб чиқарилган товар қабул қилинади.\nАгар битимнинг қиймати ўз ичига Ўзбекистон Республикасида бажарилган товарнинг лойиҳаланиши, тажриба-конструкторлик ишлари, бадиий безалиши, дизайни, эскизлари ёки чизмалари қийматини олса, товар ўхшаш товар деб ҳисобланмайди.\nУшбу ҳолатда 2-усул учун кўзда тутилган қоидалар амал қилади, хусусан, баҳоланаётган товар қийматига тузатиш киритиш қисмида.\nБепул етказиб бериш (кафолат ҳисобига) «Samsung» кир ювиш машинаси — 10 дона.\n(етказиб бериш вақти 01.01.2017 йил)\nЎхшаш товарни етказиш бўйича савдо битими\n«LG» кир ювиш машинаси — 1000 дона.\nБожхона қиймати = 245 000 АҚШ доллари.\n(етказиб бериш вақти 05.10.2016 йил)\nЎхшаш товарни етказиб бериш бўйича савдо битими «Koning» кир ювиш машинаси— 20 дона.\nБожхона қиймати = 4 300 АҚШ доллари\n(етказиб бериш вақти 20.11.2016 йил)\nЎхшаш товарни етказиб бериш бўйича савдо битими «Bosch» кир ювиш машинаси — 1500 дона.\nБожхона қиймати = 450 000 АҚШ доллари\n(етказиб бериш вақти 25.12.2016 йил)\nУшбу ҳолда айнан бир хил товарлар тақдим этилмаган, чунки товарлар турли савдо маркасига ва ташқи безатилиши жиҳатидан принципиал фарқларга эга. Бу ўринда гап бир хилдаги хусусиятларга эга ва бир хилдаги материаллардан тайёрланган ўхшаш товарлар ҳақида боряпти. Савдода улар ўзаро бир-бирининг ўрнини алмашлаши мумкин.\n«б», «в», «г» товарлар 1-усул бўйича аниқланган божхона қийматини сақлайди.\n«а» товар учун 1-усулни қўллаш мумкин эмас, чунки сотиб олиш факти йўқ. 2-усул ҳам қўлланилиши мумкин бўлмайди, чунки айнан бир хил товарларнинг божхона қиймати йўқ. Шундай қилиб, бундай ҳолда 3-усул қўлланилиши керак бўлади. б, в, г товарлари учун божхона қиймати белгиланганлиги сабабли уни а товар учун бепул етказиб бериш учун асосий ҳисоб-китоб базаси сифатида қўлланилиши мумкин.\nБироқ ушбу ҳолда ўхшаш товарларга доир 3 та битимдан энг паст нархлисини танлаш зарур. Бу ҳолда в вариантидаги етказиб бериш энг мақбули бўлиши мумкин, чунки товар бирлигининг нархи 215 АҚШ долларидан иборат бўлган эди. Шундай қилиб, зарур ўзгартиришлар амалга оширилгач, в товарнинг божхона қийматидан а товарни етказиб беришни баҳолаш учун фойдаланиш керак бўлади.\nАгар декларантда айнан бир хил ва ўхшаш товарларнинг божхона қиймати ҳақидаги ахборот мавжуд бўлмаса, унда баҳолашнинг бошқа усулларига ўтиш лозим бўлади.


Сурия ахборот вазири урушнинг энг оғир босқичи босиб ўтилганини айтди\n21:41 / 23.10.2015\nСурия ахборот вазири Умрон аз-Зоубий Суриядаги урушнинг энг оғир босқичи босиб ўтилгани айтди. Бу ҳақда вазир Дамашқда Россиядаги сурияликлар диаспораси вакиллари билан учрашувда айтиб ўтди, деб хабар бермоқда SANA агентлиги.\nАз-Зоубийнинг таъкидлашича, кейинги босқичда кўплаб давлатларнинг Сурияга нисбатан муносабати ўзгаради. Вазирнинг айтишича, Сурия сиёсий йўналишда ҳам, террорчиликка қарши курашда ҳам олдинга силжимоқда, чунки “Сурия сиёсий ечимларни террорчиларни йўқ қилиб бўлмагунча ва Суриянинг барча ерида барқарорликка эришмагунча бажара олмайди”.\nАз- Зоубий ҳеч қайси бир давлат Сурияга ўзининг устунлигини ўтказиш ёки куч билан мамлакат конституцияси ва сиёсий тизимни ўзгартиришга мажбур қилиш ҳуқуқига эга эмас.\nРоссиялик сурияликлар делегацияси, ўз навбатида, Россиядаги сурияликларнинг энг асосий вазифаси Сурия билан ОАВ, иқтисодиёт ва парламентлараро ўзаро муносабатлар соҳасидаги стратегик ҳамкорликни кенгайтиришдан иборатлигини таъкидлаб ўтди.


Икки йилда оналаримизнинг боғчаларга муносабати ўзгарди - zarnews.uz\nДавлатимиз раҳбарининг Олий Мажлисга Мурожаатномасида болаларни боғчаларга қамровини ошириш, одамларнинг мактабгача таълим ташкилотларида сифатли таълим-тарбия олишларига ишончини кучайтириш борасида фикрлари айтилди.\nДарҳақиқат, бугун чекка туманларда ҳам ота-оналар боғчалар очиш таклифи билан мурожаат қилаётгани, фарзандининг мактабгача таълим олишига қаратаётган эътибори соҳада олиб борилаётган изчил ишлар самарасидир. Бугунги боғча тарбиячилари кечаги тарбиячи эмас. Бугунги кун талаби улардан ўқиб-ўрганишни, изланишни, янги методлар асосида таълим-тарбия беришни талаб этади.\nПрезидентимиз айтганидек, интилмаган раҳбарнинг эртаси йўқ. Бу борада вилоятимизда ҳам ҳар бир мактабгача таълим ташкилоти раҳбарлари билан якка тартибда иш олиб борган ҳолда уларнинг билим савиясини, раҳбарлик салоҳиятини юксалтиришда сезиларли ўзгаришлар амалга оширади.\n2020 йил давомида мавжуд 4929 нафар ўрта-махсус маълумотли педогогларнинг 750 нафарини олий таълим муассасалари битирувчилари ва қайта тайёрлов курслари тингловчилари ҳисобига босқичма-босқич олий маълумотли кадрларга алмаштириб бориш, олий маълумотли кадрлар улушини 45,1 фоизга етказиш орқали таълим сифати ва самарадорлигини ошириш режалаштирилган.\nЖорий йилда вилоятимиз мактабгача таълим ташкилотларида болалар қамровини ошириш мақсадида 41 та мактабгача таълим ташкилоти янгидан қурилади. Самарқанд шаҳрида жойлашган ЮНЕСКОнинг тарихий обидалар рўйхатига киритилган 9 та, фойдаланишга яроқсиз бўлган, фаолият юритмаётган 17 та мактабгача таълим ташкилоти ҳам қайта реконстукция қилинади.\nМурожаатномада айтилганидек, илк бор 6 ёшли болаларни мактабга тайёрлаш тизимини жорий қилиш орқали барча ҳудудлардаги, чекка қишлоқлардаги болаларнинг аксарияти боғчаларга қамраб олинади.\nТашкилотларда боғча-оила-маҳалла ҳамкорлигига алоҳида эътибор қаратилган ҳолда Кузатув кенгашлари фаолиятини ривожлантириш, ота-оналар иштирокида “Очиқ эшиклар куни”ни ўтказиш ҳам самарали натижа беради. Зеро, илм-маърифатни боғча ёшидан бошлаб ўргатиш, болаларни шу муҳитда шакллантириш келажакка қўйилган пойдевордир.


Россия Федерациясига қарши Япония, Австралия ва Янги Зеландия томонидан янги санкциялар пакети киритилди\n18 Mart 13:06 Ўзбекистон янгиликлари\nАВСТРАЛИЯ АҚШ нисбатан санкция РОССИЯ САНКЦИЯ САНКЦИЯЛАР санкцияларга қарши ЯНГИ ЗЕЛАНДИЯ ЯПОНИЯ\nЯпония, Австралия ва Янги Зеландия Украинадаги жанговар ҳаракатлар туфайли Россияга қарши янги санкциялар киритди.\nШу тариқа, Япония Россиянинг 15 нафар жисмоний шахси ва тўққизта ташкилотга, жумладан, мудофаа сектори расмийлари ва давлат қурол экспортчиси Рособоронэкспортга қарши санкциялар эълон қилди, деб хабар бермоқда Reuters.\nАктивларни музлатишни назарда тутувчи санкциялар остида, жумладан, Россия ТИВ расмий вакили Мария Захарова, олигарх Сулаймон Керимов, Россия Федерацияси мудофаа вазирининг саккиз нафар ўринбосари ҳам бор эди. Компаниялар орасида “Рособоронэкспорт”, “Россия вертолётлари”, “Бирлашган авиация корпорацияси”, “Уралвагонзавод” ва бошқаларга нисбатан санкциялар жорий қилинган.\nУмуман олганда, Россиянинг Украинага бостириб кириши ортидан Япония Россиядаги 76 киши, етти банк ва бошқа 12 ташкилотга қарши санкциялар киритди.\nЯнги Зеландия, мамлакат ташқи ишлар вазирлиги маълумотларига кўра, 13 нафар россияликга нисбатан санкциялар жорий қилган. Улар орасида президент Владимир Путин ва Россия Федерацияси Хавфсизлик кенгашининг 12 нафар аъзоси, битта банк ва бошқа 18 ташкилот бор.\nСанкциялар орасида улар билан ҳамкорлик қилишни тақиқлаш, активларни музлатиш ҳамда кема ва самолётларнинг мамлакатга киришини тақиқлаш киради. Бундан ташқари, Янги Зеландия яна 364 нафар сиёсатчи ва ҳарбий хизматчининг мамлакатга киришини тақиқлади.\nАвстралия шунингдек, Россиянинг суверен қарзига хизмат кўрсатувчи яна 11 та Россия банки ва давлат идораларига нисбатан санкциялар жорий қилди, дея хабар беради мамлакат ТИВ.\nУлар биргаликда Россия банк активларининг қарийб 80% ни ташкил қилади ва Сбербанк, Газпромбанк, ВЭБ, ВТБ, Россельхозбанк, Совкомбанк, Новикомбанк, Альфа-Банк ва Москва кредит банкини ўз ичига олади.\nАвстралия ҳам президент Владимир Путинга яқин олигархларга нисбатан санкция босимини кучайтирди.\nҚайд этилишича, аввалроқ санкциялар қўлланилган 41 нафар олигарх ва яқин қариндошларидан ташқари, Австралия эндиликда Австралиядаги бизнес манфаатларига алоқадор икки миллиардер – Олег Дерипаска ва Виктор Векселбергни ҳам ўз сафига қўшиб олди.


Қиёматдан кўриниш ва тирилтирган нола » Ўзбекистон янгиликлари – Zamin.uz\n20 апрель 2018, 11:31\nЯна Каъбатуллоҳни зиёрат қилиш, унинг атрофида оломон ичида сузиш - тавоф қилиш ва умр сарҳисобини қилиш имконини берди Парвардигорим. Шукрлар бўлсин!\nТавоф ёхуд қиёматдан бир кўриниш...\nТавофда мени ҳар сафар шу ҳис қамраб олади. Каъба атрофида айланаркан, ўзимни “Маҳшаргоҳ”(қиёмат)да тургандек ҳис қиламан, ҳис қилишга уринаман. Кўз ўнгимда даҳшат ва ваҳшатдан ақли измидан чиқиб, саросима ва жон талвасасида сарсон-саргардон изғиб юрган чексиз оломон гавдаланади. Шу оломон ичида ночор ҳолдаги ўзимни кўраман. Ҳамма ўз дардига буткул шўнғиган. Ҳатто ота-оналар ўз жигарбандларидан ҳам кечиб юборадиган даражада ақл бовар қилмас мушкул дамлар. Ҳамма Каъба атрофида сузмоқда. Умр сарҳисобида чексиз саволларга жавоб тополмай, толиқиб хаёл оғушида сузмоқда...\nТавоф ҳар сафар Ҳажарул-асвад (“Қора тош”)га яқинлашганда оқим секинлашади, тирбандлик ошади. Одам қадам қўйишга жой излайди. Ён атрофида бегона аёллар туриб қолмасин дея жой қидиради, унинг тўрт томонига тиқилган кишиларга озор бериб қўймай деб, умумий оқим ва ҳаракатга уйғунлашишга уринади.\n“Ҳажарул-асвад”дан ўтилиши билан тавофини тугатиб, оқимни кўндалангига кесиб чиқиб кетаётганлар билан тўқнашилади. Айнан шу онларда қиёмат кўринишлари янада ёрқинроқ намоён бўлади. Ҳамма ўзи билан овора. Деярли ҳеч кимнинг кўзига ўзидан бошқа кўринмайди.\nКаъба атрофида сузаётган нигоҳларга кўзим тушади. Юз боқишларда ожизлик эътирофи, гуноҳ иқрори ва ўз қилмишига надомат белгилари кўринади. Яна кимлардадир бу “қайта тирилиш они”нинг тожи – тавба йиғиси ҳам кўзга ташланиб қолади.\n– Сенчи, сенинг дийданг нега тош, деган савол қалб қаъридан қўзғалиб бутун вужудни кезсада жавоб топмай “қўли қуриқ” ортга қайтади. - “Аллоҳим ҳолимни ўнгла, йўқса бу бандангнинг ҳолига вой!” дейман.\nШу каби хаёлларда Каъбани етти бор айланиб тавофни тугатдим. “Мақоми Иброҳим”нинг орқа томонидан холироқ жой топиб, икки ракаат номоз ўқидим. Сўнг Сафо тепалиги томон юзланиб, йўлда бир тўхтаб Замзам сувидан ҳам ичишни хаёлга тугиб юра бошладим. Хаёллар оғушида кезардим. Кутилмаганда, бир йиғи сасидан сесканиб тушдим. Йўқ-йўқ, сесканмадим, шунчаки йўқотган ва тинмай излаётган нарсасини кутилмаганда топиб олган кишидек “уйғониб” кетдим.\nМен намоз ўқиган жойнинг орқа томонидаги тўсиқлар ортидан тараларди бу фарёд. Вужуднинг туб-тубидан қайнаб чиқарди бу қалб ноласи. Гўёки бир исёнкор қуюн ловиллаб ёнаётган бу қалб алангасини бутун атрофга ёярди. Нола қанчалик ўткир ва кучли бўлмасин, совуқдан музлаёзган таналарга ёз қуёшидек, ўзининг ўткир тафти билан роҳат ва жон бахш этарди. Яхлаган танам, музлаган руҳим, қуриган кўзларимга жон ина бошлагандек бўлди...\nБеихтиёр оломон орасидан бу ҳаёт булоғини қидира бошладим. Таралаётган ёқимли нола-нур толаларига эргашиб булоқни дарров топиб олдим. Кўриниши ва кийинишидан жанубий-шарқий осиёлик онахон. Бутун атрофга нур таратётган онахон. “Оломон орасидан” дедим, йўқ-йўқ, якка ўзи, ҳа ёлғиз ўзи турарди, бу онахон. Бутун борлиқда у яккаю-ёлғиз эди. Унинг атрофида ҳеч кимса йўқ эди. Мен ҳам. У ҳеч кимни кўрмасди. Бутун Каъба атрофида у ёлғиз ўзини ва Эгасинигина кўрарди ва барча дардларини Унга тўкиб соларди, бу бахтиёр онахон. Каъба қаршисида “қиёмат саҳнаси”ни бутун вужуди билан қуриб олганди, бу беназир онахон!\nҚуриб кетган дийдамни менга яна эслатиб куюнтирган онахон! Бахт эгасини кўзим билан кўриш шарафига муяссар этиб, суюнтирган онахон. Швед диёрида музлаган танам ва руҳимни бироз бўлсада эритган онахон...\nИлоҳим сўраганингиз ҳар бир эзгу тилагингиз рўёбга чиқсин, онахон!\nИлоҳо, бизларга ҳам шундай бахтни, Эгамизни эслаб йиғлашни, Қиёматдан олдин “қиёмат”да яшаб кўриш имконини бериб, ғафлат уйқусидан уйғонишни ва ўнгланишни насиб қил!\nМенга ҳам ўша онахонда кўрганим тавба ва тақво йиғисини насиб эт, илоҳим!\nЗотан, умрага йўл оларкан, қуйидаги умидлар билан кетгандим:\nҚаро юзла келар бўлдим...\nИлоҳим қап-қаро юзла, уйинг сори келар бўлдим,\nНасиб эт менга ғуфронни, гуноҳлардин жилар бўлдим,\nЭрурман бандайи ожиз, бериб сўз кўп бузорим бор,\nБу гал куч бер менга Раббим, дегонимни қилар бўлдим.\nОшиб ишлар, ошаб ошлар, замон бирла елар бўлдим,\nЎтар умрим, хато-тўғрим, буни кўрдим, билар бўлдим.\nНе қилдим, қилмадим билмам, ният тўғри, амал букри,\nГуноҳлардин ювилай деб, уйинг сори келар бўлдим.\nМуҳиддин Қудрат ўғли ШИРИНОВ. Ҳадис фанлари доктори, Швеция.\nЯнгиликлар » Ҳаёт тарзи » Қиёматдан кўриниш ва тирилтирган нола\n12:01 … 80-50 абоненти: «Тушкун кайфиятдан қандай қутулай?»\n09:05 Ҳар қандай ғоя, ҳис- туйғу, сезги, фикр - бу энергия\n11:40 Уйқусиз тундан кейин қандай қилиб бардам кўриниш мумкин?


Шавкат Мирзиёевнинг куёви халқаро ташкилот раҳбарига айланди - Namanganliklar.uz\nЎзбекистон аралаш жанг санъатлари ассоциацияси президенти Отабек Умаров янги тузилган Ўрта Осиё ММА конфедерацияси президенти этиб тайинланди.\nЎзбекистон ММА ассоциацияси матбуот хизмати хабар қилишича, Ўзбекистон аралаш жанг санъатлари ассоциацияси IMMAF (Халқаро аралаш жанг санъатлари федерацияси) таркибига киритилган.\n«9 февраль куни Нур-Султонда Халқаро аралаш жанг санъатлари федерацияси кенгашининг якунига бағишланган матбуот анжумани бўлиб ўтди.\nЎрта Осиё ММА конфедерацияси тузилиб, унинг раҳбари этиб Ўзбекистон аралаш жанг санъатлари ассоциацияси президенти Отабек Умаров, вице-президент лавозимларига эса Искандер Карим ва Валихан Тен тайинланди», дейилади хабарда.\nАнжуман якунида Қозоғистонда биринчи марта Аралаш яккакураш бўйича Осиё чемпионати 2020 йилнинг июнь ойида ўтказилиши белгиланган.\nМаълумот учун, Ўзбекистон президентининг иккинчи куёви бўлган Отабек Умаров 2019 йил мартидан буён Триатлон федерацияси раиси ҳисобланади.\n3 614 Ko'rishlar


Ҳиндистонда сигирнинг никоҳ тўйига 300 киши ташриф буюрди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳиндистонда сигирнинг никоҳ тўйига 300 киши ташриф буюрди\t11:03, 04 апрель 2016\tҲиндистоннинг Гужарот штатида ҳўкиз ва сигирнинг никоҳ тўйи нишонланди. Бу ҳақда “Gazeta.ru” хабар бермоқда. Тўйи бўлаётган ҳайвонларга ҳинд миллий кийимлари кийдирилди. “Жуфтлик” барча ҳинд урф-одатларига мос тарзда никоҳланди. Ҳўкиз тўйга розилигини маъраш билан билдирди. Тўйга 300 нафар меҳмонлар ташриф буюрди. Тўй ҳайвонлар эгасига 180 минг фунт стерлингга тушди. Маълум бўлишича, мазкур тўй Ҳиндистоннинг муқаддас жонивори сигирларни ўлдиришга қаршилик акцияси тарзида нишонланган.


Бахтиёр Ҳамроев: | TURONZAMIN\nPosted on Tuesday, February 5, 2013\tby TURONZAMIN\nМен ҳеч қачон тушкунликка тушадиган одам эмасман\nҚароргоҳи Дублинда жойлашган Front Line Defenders ташкилоти ҳар йили хавфли ҳудудларда фаолият юритаётган юзга яқин ҳуқуқ фаолларининг номзодларини кўриб чиқиб, улардан фақатгина биттасини бошқалар ҳуқуқларини ҳимоя қилишга улкан ҳисса қўшгани сабаб мукофот билан тақдирлайди.\nЖорий йилда ташкилот 90 нафар ҳуқуқ фаолининг номзодини кўриб чиқиб, улардан атиги 6 нафари исмини мукофотга номзодлар рўйхатига киритди. 28 январь куни эълон қилинган ушбу рўйхатда Камбоджа, Эрон, Колумбия, Ўзбекистон, Мавритания ва Кенияда ўз ҳаётини хавф остига қўйиб, инсон ҳуқуқларини ҳимоя қилиш йўлида фаолият юритаётган инсонларнинг исмлари келтирилган.\nБу йил “Ўтюраклар Клуби” инсон ҳуқуқларини ҳимоя қилиш халқаро ташкилоти мазкур мукофотга Ўзбекистондан таниқли ҳуқуқ фаоли Бахтиёр Хамраев номзодини тавсия қилди. Бунинг сабабини ташкилот раҳбари Мўътабар Тожибоева қуйидагича изоҳлайди:\n“Хавфли ҳудудларда фаолият юритувчи ҳуқуқ ҳимоячиларини мукофотга тақдим этиш жараёни бошлангани ҳақида материал рассилка қилинганини кўрганимдан кейиноқ мен бугунги кунда аҳволи оғир бўлишига қарамай, ҳуқуқ ҳимоячиси сифатида фаолият юритиб, доимо босим ва хавф-хатарда яшаб келаётган Бахтиёр Хамраев номзодини мукофотга тавсия қилдим. Албатта бугунги кунда ўзбек қамоқхоналарида ётган ўнлаб ҳуқуқ ҳимоячилари бунингдек юксак мукофотга муносиблар. Масалан, Ўзбекистоннинг энг мудҳиш қамоқхонаси бўлмиш Жаслиқда қолаётган ва амнистияга тушмаган Аъзам Фармонов, фаолияти сабабли қамоққа олинган ва қайноқ сув билан куйдирилган Аъзам Турғунов, айнан уни кўриш учун қамоқхонага кетаётганда турмуш ўртоғи ва фарзанди автоҳалокатда ҳалок бўлган Дилмурод Саййид, қарилик гаштини суриш ўрнига қамоқхонада қолаётган Солижон Абдураҳмонов. Лекин бедаво дард жон-жисмини азоблаётган, айнан ҳуқуқ ҳимоячиси сифатидаги фаолияти учун таъқиб ва босимларга учраганидан бу дардни орттириб олган Бахтиёр Хамраев ҳам, фикримча, ўзбек халқи учун қилган меҳнатларининг роҳатини кўришга ҳақли”, – деди Мўътабар Тожибоева.\nБахтиёр Хамраев ҳаётининг сўнгги 16 йилини инсон ҳуқуқлари ҳимоясига бағишлаб келаяпти. У Ўзбекистон инсон ҳуқуқлари жамиятининг Жиззах бўлимини бошқариб келган ва бу ҳудудда инсон ҳуқуқлари бузилиши ҳолатларини аниқлаш билан шуғулланган. Сўнгги йилларда Хамраев қамоқда қолаётган ҳуқуқ ҳимоячилари ва уларнинг оилалари ўртасида ўзаро боғлаб турувчи ҳалқа ролини ўйнади, ҳуқуқ ҳимоячиларининг қамоқдаги аҳволи, қўлланилаётган қийноқлар ва шафқатсиз муносабат ҳақидаги маълумотларни жамоатчиликка тарқатди ҳамда уларнинг оилаларига юридик ва молиявий кўмак олишларида ёрдам кўрсатиб келди.\nХасталигига қарамай, Бахтиёр Хамраев Жиззахдаги инсон ҳуқуқлари бузилишига оид маълумотларни тарқатишда ва қамоқда қолаётган ҳуқуқ ҳимоячиларининг оилаларига ёрдам кўрсатишда давом этаяпти.\nҚуйида Бахтиёр Хамраев билан ўтказилган суҳбатни эътиборингизга ҳавола қиламиз.\nЖараён: Бахтиёр ака, ушбу мукофотга номзодлар рўйхатига киритилганингизни эшитиб жуда хурсанд бўлдик, ажаб эмаски, яқин ўртада сизни бу мукофот билан табрикласак…\nБахтиёр Хамраев: Авваломбор, “Ўтюраклар клуби” инсон ҳуқуқларини ҳимоя қилиш халқаро ташкилоти раҳбари Мўътабар Тожибоевага ўз миннатдорчилигимни билдираман. Бу ташкилот менинг номзодимни тавсия қилибди, раҳматларим албатта. Ушбу мукофотга номзодлари топширилган 90 нафар ҳуқуқ ҳимоячисидан олтитаси танлаб олинибди ва ўша олти нафар киши ичида менинг фамилиям ҳам бор экан. Албатта, бу ерда фақат биргина менинг хизматларим эмас, буни ҳеч қачон бундай тушунмаслик керак. Чунки ҳозир Ўзбекистондаги жамиятимизда рўй бераётган жараёнлардан бутун дунё жамоатчилиги хабардор.\nБир нарсани алоҳида қайд этиб ўтмоқчиманки, бизнинг ташкилот (Ўзбекистон инсон ҳуқуқлари жамияти – таҳр.) 1992 йилдан бери Адлия вазирлигида рўйхатдан ўтишга ҳаракат қилди, аммо афсуски, бизни ташкилотни рўйхатга олмади. Мен 1996 йилдан буён ташкилотнинг Жиззах вилояти бўйича бўлимига раҳбарлик қилиб келдим. Жиззах регионидаги ҳуқуқ фаоллари инсон ҳуқуқлари масаласи бўйича ўзларининг қилган катта ишлари бўйича алоҳида ажралиб турганларидан келиб чиқиб, шу мукофотга менинг номзодимни қўйганлар, деб ҳисоблайман. Ўзи Жиззах ўзи бир алоҳида регион. Тарихда ҳаттоки Жиззах қўзғолони ҳам маълум. Шунинг учун мен бу мукофотга номзодим қўйилишини биргина менга бўлган ҳурмат, деб тушунмайман. Front Line мукофотига номзодим тақдим этилиши билан Жиззахда инсон ҳуқуқлари масаласи билан шуғулланаётган кишиларнинг ҳаракати, уларнинг меҳнати биринчи маротаба қадрланди, деб биламан.\nЖараён: Ҳақиқатан Жиззах вилояти айниқса ҳуқуқни ҳимоя қилиш соҳасида жуда фаол регион бўлиб ҳисобланади. Ҳуқуқ фаоллари ҳам кўп, қилган ишларингиз ҳам кўп. Лекин биласизки, Ўзбекистондаги инсон ҳуқуқлари вазияти жуда ўнгланиб қолгани йўқ. Билишимизча, ўзингиз бир фаол сифатида 16 йилдан буён инсон ҳуқуқлари ҳимояси билан шуғулланаяпсиз. Баъзан бир ишни қилаверсанг, қилаверсанг, аммо катта бир натижага эришилмайдиган бўлса, одамнинг ҳафсаласи пир бўлиб кетади. Шунақа тушкунлик кайфияти сизда ҳам бўлиб турадими?\nБахтиёр Хамраев: Асло. Буни мен юзлаб маротаба қайтаришим мумкин. Шахсан менда бундай кайфият кечмаган. Чунки ҳар қандай жамиятда уни тозалаш, келажак авлод учун уни ривожланган ҳолда қолдириш учун курашадиган одамлар анча бўлган – у Бахтиёр бўладими, Эшмат бўладими, Тошмат бўладими – бундай одамлар бўлган ва улар курашни давом эттирган. Ҳозир ҳам шундай, кураш давом этаверади. Бу тарихий жараён.\nЭнди Жиззах вилояти масаласи келадиган бўлсак. Биз ташкилотимизни ташкил қилганда, унда 127 киши бор эди. Биз инсон ҳуқуқлари масаласида жуда кўплаб ҳаракатлар қилдик. Жамиятда бўлаётган ишларга ўз муносабатимизни билдириб, кўпларни қамоқдан озод қилиш бўйича ишларни қилдик, пикетлар ўтказдик. Аммо биз ҳеч қачон тушкунлликка тушмаганмиз.\nИккинчидан, Жанубий Африкани мисол сифатида олинг. У ерда миллат отаси деб тан олинган Нельсон Мандела Жанубий Африка миллий озодлиги учун курашган ажойиб бир инсон. Ҳамиша кураш жараёнида у курашчи сифатида менинг кўз олдимга келарди. Чунки Мандела 27 йил қамоқда ётиб, озодликка чиқса ҳам ватанни ташлаб чиқиб кетмади. Унда ўз жонини сақлаб қолиш ёки четдан туриб ўша жараёнларни бошқариш имконияти бор эди. Лекин у ватанни ташлаб чиқиб кетмади. “Буларни мен ватанни ташлаб чиқиб кетмадим, мен қаҳрамонлик кўрсатдим”, деган маънода айтаётганим йўқ. Вацлав Гавелни олинг. Чехия қамоқхоналарида нима дардларни кўрган одам. Охир-оқибатда у Чехиянинг президенти бўлди ва халқ энг кўп ҳурмат қиладиган инсон бўлиб етишди. Мана шулардан келиб чиқиш керак, менимча, бошқа мисолларнинг кераги ҳам йўқ.\nЖараён: Ҳар бир одамда эзгу ният, орзу-ҳаваслар бўлади. Яқинда тўй қилиб, фарзандингизни уйлабсиз. Бу ҳам бир ота сифатида эзгу ният, орзу-ҳавасларнинг ушалиши, дейиш мумкин. Энди бир ҳуқуқ ҳимоячиси сифатида, бир инсон сифатида, бир ўзбекистонлик ўзбек сифатида энг катта орзуингиз нима, Бахтиёр ака?\nБахтиёр Хамраев: Ўзбекистон ривожланишдан жуда орқада қолиб кетди. Менинг орзуим, бу кунларни кўрамизми-йўқми, бу бир ёки икки йиллик нарса эмас, бунга йигирма-ўттиз йил керак бўлади. Орзуим Ўзбекистон келажаги порлоқлигини кўриш. Бунда мен Ўзбекистонни бир алоҳида мамлакат сифатида қарамайман. Юз йиллар мобайнида талаш бўлиб келаётган Марказий Осиёда Оллоҳ томонидан берилган табиий бойликлар жуда кўп. Марказий Осиёдаги бешта мамлакат иқтисодий бирликдан келиб чиқиб, ҳудди Европа Иттифоқидек дунё жамоатчилигига чиқишини ва халқларнинг фаровонлиги ошишини истайман. Шуларни кўришни истайман.\nЖараён: Бир фуқаро сифатида гўзал орзуларингиз бор экан. Ҳуқуқ ҳимоячиси сифатида орзуларингиз қандай?\nБахтиёр Хамраев: Келинг, бир ҳуқуқ ҳимоячиларининг тарихига бир назар солайлик. Уларнинг тарихини иккига бўлсак бўлади. Андижон қатлиомигача бўлган давр ва Андижон фожиасидан кейинги давр. Буларнинг иккиси бир-биридан умуман фарқли. Ўзбекистонда Андижон фожиасигача жуда катта ишлар олиб борилаётган эди. Аста-секинлик билан кўп ишлар амалга оширилаётган эди. Минг афсуски, Андижон фожиасидан кейин инсон ҳуқуқлари масаласи бўйича жуда оғир аҳволда қолдик. Ҳозир мамлакатда саноқли ҳуқуқ ҳимоячилари қолди, холос. Аммо улар ҳам ўз курашини давом эттираяпти. Вақти келади (аммо ҳали бунга анча бор), ҳақиқат учун курашаётган, халқ учун курашаётган, келажак учун курашаётган, ватаним деган инсонларнинг орзу-ҳаваслари албатта амалга ошади. Шу мени орзуим. Ҳозир соғлиғимнинг мазаси йўқ. Аммо бу “дардни Оллоҳ берди, ўзи олади” деб ётиш дегани эмас. Албатта курашиш керак. Ҳаётимда шундай оғир кунлар ўтганки, аммо мен ҳеч қачон тушкунликка тушадиган одам эмасман. Мен жараён яхши томонга боришига ва орзуларимиз ушалишига албатта ишонаман.\nЖараён: Интервьюингиз учун катта раҳмат, Бахтиёр ака. Биз ҳам ўз жамоамиз номидан сизга мустаҳкам соғлиқ тилаб қоламиз.\nFront Line Defenders нинг хавф остидаги ҳуқуқ фаоллари учун мукофотининг лауреати жорий йили кечроқ Дублиндаги тақдимотда эълон қилинади. (Jarayon.com).


“Тошўрмон” деб аталувчи ноёб палеонтологик музей-қўриқхона бугун нафақат юртимиз, балки дунё олимларининг катта қизиқишига сабаб бўлаяпти. Учқудуқ шаҳарчасидан чамаси 130 километр олисда, Қизилқум саҳросининг “Жирақудуқ” дарасида жойлашган мазкур ноёб табиат ёдгорлиги бундан 95-100 миллион йил аввал мавжуд бўлган Тетис денгизи қирғоқлари билан боғлиқ эканлиги унинг аҳамиятини янада ошираяпти. Яқинда ушбу табиат мўъжизасини қайта ўрганиш ва дунё аҳлига танитиш мақсадида медиатур уюштирилди.\n— Бу ҳудуднинг пайдо бўлиши ҳақида турли қарашлар мавжуд, — дейди “Тошўрмон” палеонтологик музей-қўриқхонаси ҳақидаги ҳужжатли фильм муаллифи ўофур Баратов. — Миллион йиллар олдин табиати бой, гўзал манзарага эга “Мингбулоқ” ботиғига коинотдан бегона бир жисм, яъни метеорид келиб урилади. Натижада денгиз суви парчаланиб, бу ер юз йиллар давомида қуёш нуридан панада — чанг-тўзон гирдобида қолади. Оқибатда эса бегона жисмнинг кимёвий ва физик хусусиятлари билан қоришувида денгиз атрофидаги ўрмонзорлар, қуруқлик ва сувда яшайдиган жониворлар ўзга бир шаклга, яъни тошга айла-нади.\nМедиатур иштирокчилари айни шу ҳудудда тош қотган наботот ва ҳайвонот турлари билан яқиндан танишиш имконига эга бўлдилар.\n— Қаранг, “Жирақудуқ”даги тепаликлар денгиз суви таъсирида ажиб манзара касб этган, — дейди гуруҳга ҳамроҳлик қилаётган вилоят тарихий-ўлкашунослик музейи раҳбари Рамазон Эгамов. — Археолог олимлар томонидан олиб борилган изланишлар туфайли топилган суяклар денгиз жониворларига тегишли эканлиги ўз исботини топди. Қолаверса, бугунги кунда ҳам ҳудудда тош қотган чиғаноқлар, дарахт танаси ва ҳатто, меваларини ҳам -учратиш мумкин. Олимларнинг таъкидлашича, “Тошўрмон”да ёнғоқ, бодом, жийда, шафтоли, олча ва шунга ўхшаш дарахтлар ўсганини исботловчи далиллар бор.\nАтрофни кузатар экансиз, ҳақиқатан ҳам, сочилиб ётган мева қолдиқлари илгари бу жойларда мевали дарахтлар ўсганидан далолат беради. Шунингдек, ўтхўр ва гўштхўр динозаврларнинг жуда кўп турлари яшаганлигини исботловчи метин суяклар кўзга ташланади. Айни шу ердан ўтган асрнинг охирларида дунё олимлари олиб борган изланишлар натижасида ўрдакбурун динозаврнинг тошга айланган болдир суяклари топилгани, у ҳозирги кунда Навоий ва Зарафшон шаҳарларидаги музейларда сақланаётгани эътиборга моликдир.\nҚарийб 200 гектар майдонни эгаллаган мўъжизавий ҳудуднинг очилмаган сиру синоатлари ҳали кўп. Тадқиқ қилиш мақсадида олимларимиз томонидан илмий изланишлар олиб борилаяпти. Унинг натижалари миллион йиллар аввалги юртимиз табиати хусусида аниқ тасаввурга эга бўлишимизда муҳим манба бўлиб хизмат қилади, албатта.


9та ҳайратомуз нарса қадимги мисрликлар томонидан ўйлаб топилган | LifeHaq.uz\nНазаримизда, қадимги одамлар албатта биздан фарқ қилишлари керак. Ғалати одатлар, номаълум тил ва ҳ.к. Бироқ археологиянинг кўрсатишича, биз тасаввуримиздагидек фарқли эмасмиз.\nЭътиборингизга қадимги мисрликларнинг ҳаётига оид қизиқарли ҳолатларни ҳавола этамиз.\n1. Метеоритлардан темир олганлар\nАрхеологлар Қадимги Миср дахмасида металладан ишланган маржон топганлар. Унинг ноёблиги шундаки, Мисрда темир фақатгина 2 000 йилдан сўнг эритила бошланган. У ҳолда бу маржон қаердан пайдо бўлган? Жавобни темир маъносини англатувчи иероглиф беради – у “осмондан тушган металл” деб таржима қилинади. Чамаси, маржон айнан метеоритдан ясалган.\n2. Тиш пастасини ўйлаб топганлар\nҚадимги мисрликлар эрамиздан аввалги 5000-йилдан бошлаб тиш пастаси, яъни ўша даврда топиш мумкин бўлган турли ашёлардан (куйдирилган тухум пўчоқлари ва кўпиктош) ташкил топган кукунни тайёрлаганлиги борасида далиллар сақланиб қолган. Бироқ, улар мазкур пастадан айнан қандай фойдаланганликлари борасида маълумотлар бизгача етиб келмаган. Буни фақагина тахмин қилиш мумкин.\n3. Антибиотиклар билан даволанганлар\nАнтибиотиклар расман ХХ асрда ихтиро қилинганига қарамай, Қадимги Миср табиблари моғорлаган нон бўлакларини йиринглаган яраларга дори сифатида қўллаганлар. Айтиш керакки, бундай восита яхши самара берган.\n4. Дунёдаги биринчи полицияга асос солганлар\nДунёдаги дастлабки полиция Ўрта Подшолик даврида (қарийб эрамиздан аввалги 2050-1800-йиллар) пайдо бўлган. У энг содиқ жангчилар ва хорижлик ёлланма аскарлардан шакллантирилган. Қадимги полициячиларнинг ёнида итлар ва маймунлар юрган. Жангчилар ибодатхоналар ва майдонларни, зодагонлар ва карвонларни жиноятчилардан ҳимоя қилганлар. Ҳудди замонавий полициячилар дйсиз, аммо маймунларсиз.\n5. Биринчилардан бўлиб пиво тайёрлай бошлаганлар\nБуюк эҳромларнинг қурувчилари томонидан 4-5 литр пиво қўйилганлиги барчага маълум фактдир. Бу Мисрда пиво тайёрлаш жуда ривожланганидан дарак беради. Миср биринчилардан бўлиб мазкур кўпикли ичимликни тайёрлаган.\n6. Жарроҳлар ўта мураккаб амалиётларни бажарганлар\nҚадимги мисрликлар замонавий тиббиётга қиёслаш мумкин бўлган ноёб тиббий билимларга эга бўлганлар. Мўмиёларни ўрганган замонавий олимлар юракни шунтлаш, органларни кўчириб ўтказиш амалиётлари ва ҳаттоки пластик жарроҳлик изларини аниқлаганлар. Афсуски, уларнинг билимлари бизгача етиб келмаган. Тасаввур қилинг-а, бу билимлар билан ҳозирги шифокорлар қанчалик юксакликка эришган бўлардилар.\n7. Эшик қулфидан фойдаланганлар\nЭшик қулфлари Мисрда, Хитойда ва Икки дарё оралиғида ўйлаб топилган. Эҳтимол, уларга зарурат юзага келгандир. Ёнма-ён яшовчи одамлар сони қанча кўп бўлса, эшикни қулф билан ёпиш сабаблари ҳам шунча ортади. Улар ёғочдан ишланган бўлиб, содда ёпиш механизмидан иборат бўлган.\n8. Боулинг ўйнаганлар\nҚоҳира яқинидаги Қадимги Миср аҳоли турар жойида аниқланган ўйинлар хонасида тошда йўнилган излар, ўртасида тешиги бор турли ўлчамдаги шарлар топилган бўлиб, уларнинг ёши тахминан эрамиздан аввалги 3200-йилга тенг. Қоидалар бироз фарқ қилган, аммо ўйиннинг ўзи жуда танишлигича қолган.\n9. Кўзларни даволаганлар\nМирсликлар орасида кўз юқумли касалликлари кенг тарқалган. Уларга қарши курашиш учун турли усуллардан фойдаланганлар ва уларнинг айримлари жуда шубҳали бўлган: масалан, инфекцияларни бактерицид бўёқ ҳамда одам миясидан тайёрланган дори ёрдамида йўқотганлар.\nДори рецептларидан бири қуйидагича бўлган: “Одам миясини икки қисмга ажратиш. Бир қисмини асал билан аралаштириб, кечқурун кўзга суртиш. Иккинчи қисмини қуритиб, докадан ўтказиш ва тонгда кўзга суртиш”. Бу воситанинг қандай ёрдам берганини ҳеч ким билмайди.\n13/11/2020 11:30:00 180 0 Манба: adme.ru


Нўъмон Ҳасанов: «Ман ёшлигимда “Пахтакор”га ўтгим келмаган» - Penalti.uz | Футбол янгиликлари олами!\n21:08 Футболчилар ижтимоий тармоқларда 202 0\n20:02 Қизиқарли карикатураларга марҳамат! 1745 0\n13:23 «Барселона» яна бир футболчисининг трансфер қийматини 400 миллион еврога оширмоқда 22 0\n20:50 Ибраҳимович жонажон клубига қайтиши мумкин 50 0\nНўъмон Ҳасанов: «Ман ёшлигимда “Пахтакор”га ўтгим келмаган»\nЯнги мавсум арафасида барча клублар янгича тайёргарлик кўишмоқда. Ҳамманинг вақти тиғиз. “Қўқон-1912” биринчи турда Бухорода ўйнайди. Бу ўйин қандай ўтади? Бу мавсум қандай ўтади? Бу мавсум ҳамма учун бошқача келган. Анчадан бери кутилган ислоҳотлар даврини бошимиздан кечирмоқдамиз. Шундай бир пайтда Нўмон Ҳасанов интервью беришга розилик берди. Ушбу жамоа Тошкентда сўнги тайёргарлигини кўрмоқда. “Ўзбекистон” меҳмонхонасида ушбу мутахассис билан учрашдим. Суҳбат қурдик. Шу хос суҳбатни Сизга ҳавола этмоқдаман.\n1. Ҳасанали Қодиров. Сиз футболчилик даврингизда кўп мураббийларни кўрдингиз. Қай биридан ниманарсани олдингиз?Нўъмонжон Ҳасанов. Ҳамманинг қандайдир ўзининг услуби бўлади.Кимдандир ниманидир доим оласиз. Ундан ташқари, нафақат мураббийдан, телевизорда кучли ўйинларни кўриб ниманидир ўрганасиз. Футболчиларимга доим айтаман. Ўрганинглар, кузатинглар дейман. Ким қандай ўйнаяпти, кўринглар дейман.\nҲ.Қ. Кимнидир ажратиб кўрсата оласизми?Н.Ҳ. Биринчи мураббийим Баҳром Ҳакимов. Қўқонда ўйнадим. “Пахтакор”га келиб Новиков қўл остида ўйнадим. Икки йил Қўқонда ўйнашимдан олдин Тошкентда школада Ятченко, Жалилов қўл остида ўйнадим.\nҲ.Қ.Ҳамкасбларни критика қилиш касб маданиятига тўғри келмайди, дейишади. Сиз бешта мураббийнинг яхши томонларини санаб берсангиз? Н.Ҳ. Баҳром Ҳакимов футболчи танлашда адашмайдилар. МХСКдаям, “Насаф”даям адашмаганлар. Хозир ҳам иккинчи лига клубида ишламоқдалар. Ятченко талабчанликни, интизомни ўргатади. Тарбия берадиган мураббий. Жалилов очилишни, тўп ушлашни яхши ўргатади. Шуларни ажратиб кўрсатишим мумкин. Новиков Спартакда Бесков билан бирга ишлаган. Новиковдан кўп нарсани ўргандим. Хозир барибир “Барселона”, “Манчестер Сити”лар ҳам “Спартак” услубида ўйнашяпти. Тўпни ушлаб туриш, стенка ўйнаш. Ҳаммаси “Спартак” услуби. Новиков бизларга шуларни ўргатган. 89-91 йилларда Новиков “Пахтакор”ни бошқарган. Биринчи лигада ман “Пахтакор”га қўшилдим. Ҳамма мустақил бўлиб ажралиб чиққунга қадар“Пахтакор” биринчи лигадан олий лигага қайтган эди. Бир йил олий лигада ўйнадик.\n2. Ҳ.Қ.Бугун ишлаяпган бошқа мураббийлар билан яқин муносабатингиз борми? Н.Ҳ. Ҳамма мураббийлар билан мунсабатим яхши. Сербтренери Дражен Дукични олиб келдик. У билан “Пахтакор”да бирга ишлаган эдим. У билан тушунчамиз яқин. У физикага жавоб беради. Физика майли-ю, ундан ташқари ҳимояни яхши тушунади. Бултур кўп гол урдик. Кўп ўтказиб ҳам юбордик.Ман ҳужумкор ўйинни яхши кўраман. Битта ўзимга қийин. Шунинг учун яхши ёрдамчи чақирдим. Ҳимояни бутунлай унга топширдим.\nҲ.Қ. Дарвозабонингиз манга ёқиб қолган эди. Бакланов пенальтини “Локомотив”га қарши ўйинда олган эди. Н.Ҳ. Мани давримдамас. Абдуллаев даврида эди. Баклановнингўйин даври тугаганидан сўнг уни жамоада олиб қолдик. Дарвозабонларга мураббийлик қилмоқда. Азиз Тўхтабоев хозир ёрдамчим. Муҳиддин Абдувалиев, ўзлари Қўқонлик баллар. Қўқонга хизматлари синган. Яхшилик билан Ковшов, Анвар Жабборовларга жавоб бериб юбордик. Қўқонлик баллар ишласин деймиз.\n3. Ҳ.Қ.Сиз футбол ўйнаган давр билан хозирги давр орасида битта фарқни кўриб турибмиз. Хозир футболчилар бир йилга шартнома тузишади. Клубдан клубга кўчиб юришади.Илгари қайсидир футболчини кўрамиз деб ўйинга тушар эдик. Хозир йилда таркиб ўзгариб туради. Н.Ҳ. Тўғри, хозир пул кўп нарсани ҳалқилмоқда. Илгари пулнинг аҳамияти бунчалик эмас эди. Ман ёшлигимда “Пахтакор”га ўтгим келмаган. Иккинчи лигада ўйнар эдик. Кейин буфер зонага чиқдик. Футболда шароит муҳум. Ўзизда яхши шароит бўлса. кетаман демайсиз. Илгари шароитлар катта фарқ қилмас эди. Хозир четга чиқиш мумкин. Илгари мумкин эмас эди. Ҳамма яхши командани танлагиси келади. Лигада қатнашгиси келади.\nҲ.Қ. Сизнинг олдингизга битта ўйинчи келди, дейлик. У бир йилдан кейин кетади. У билан бир йил қилган ишларингиз бекор бўлади. Баҳодир Пардаев ҳақида гапирмоқдаман. Н.Ҳ. Хозир бошқалар футболчиларни шунга ўргатиб қўйишган. Бир йилга шартнома тузишади. Ман икки уч-йилга кантракт тузардим илгари. Хозир ҳамма бир йилга контракт тузиб шунга ўргатиб қўйишган. Пардаевнинг контракти бор эди. Ман ўзим қўйвордим. Футболчи тағин икки-уч йил футбол ўйнайди. Уни тушуниш керак. Гап ўйин тажрибасини ошириб қайтишида эмас. Ёши кеб қолди. Боласини боқиш керак. Футболчи ўйнашни тугатиб ҳаётини 0дан бошлайди. Бир-икки сўм пул ишлаб олса, бунинг ёмон томони йўқ. Оиласи бор, буни тушуниш керак. Пардаевни қўйвормасам кетмас эди. Ўзим қўйвордим.\n4. Ҳ.Қ. Футболчи ўттизга тўлганидан кейин қандайдир очилмай қолган қирраларини мураббий очиши мумкинми? Бикмаев Марат ўттиз ёшгача иккинчи даражада, кимларнингдир соясида юрди. “Локомотив”дашу ёшда очилишни бошлади. Пардаев, Шаҳбоз Эркиновларҳам шундай умидли деб ҳисобланишар эди. Улар клубдан клубга ўта бериб ўзларини кўрсата олишмади. Боходир Пардаев ҳам очилиши мумкинми? Н.Ҳ. Ўттиздан кейин қанақадир “опыт”, тажриба ошади. Кўп нарсани тушунади.“Пахтакор”даям Пардаев билан бирга ишлаганман. Уни биламан. Пардаевга шанс беряпман. Бошқа ҳужумчи олмаяпман. Чет элдан олдим. Бошқа позицияга олдим. Ўзини устида ишласин. Пардаев Кореяда бир йил йўқотди. Манам ўттизетти ёшгача ўйнадим. Тўғри очилиб, тўғри жой танлаб ўйнаш керак. Тўғри очилиш керак. Мияни ишлатиш керак. Ўйинни бошқариш керак. Тўғри пас берадиганлар кам хозир.Жепаров шундай ўйнади. Искандеров чиқяпти.Жавоҳир шундай бўлади. Хозир бундай ўйнайдиганлар кам. Ҳамма робот бўб қолгандай. Майдонда ўйлашни билмайди.4-4-4 схемани, рақамлани ўйлашади. Ҳамма ситуациядан чиқиб кетиш мумкин.\nҲ.Қ.Европа Чемпионлар Лигасининг ўйинларини кўряпсизми? Н.Ҳ.“Манчестер Сити” менга ёқади. Тўпни ушлаб туриш. Яқин ўйнаш. “Динамо” Киевда Буряк бўлар эди. Марказда 90 минут тўпни ҳеч олдириб қўймас эди. Гвардиоланинг болалари шундай ўйнамоқда.Ҳ. Қ.“ПСЖ” билан “Реал” ўйинидан нимани олдингиз?Н.Ҳ. Бир пайтда иккита ўйин бўлди.“Ливерпул”ни кўпроқ кўрдим.“ПСЖ” яхши ўйнади. Проста омад келмади. “Реал” ютиб кетди. У-бу ўйинчини кўрмайман. Тактикани кузатаман.\n5. Ҳ.Қ.“Пахтакор”да ёшлар билан ишладингиз. Хозир ёшларга эътибор қарата оляпсизми? Н.Ҳ.Биз Тошкентдамиз. Ёшлар Қўқонда қолган. Уларга программани ўзим бераман. Шундаям ёшлардан бешта болани бирга олиб келдим. Ўйинини ўстиряпмиз. Ҳар йили балаларни ўзим танлайман. Декабр ойида 50тача болани ўйнатиб кўрдик.Баъзиларини кузатиб танлайман. Баъзиларини беш минут ўйнатиб командага оламан. Уч тўртта анақаси бўлади. Вақтинчалиги бўлади. Ҳасанов, Яхшибоевлар дублёрдан чиқишди. Ёшларимиздан чиққан Авазбек “Навбаҳор”да ижарада, Иқбол, Ойбеклар “Сўғдиёна”да ижарада ўйнашмоқда. Бизнинг баллар. Ҳ.Қ.Майдонда тўпни эмас, бутун ўйинни назоратида ушлайдиган, тўпни қачон ушлаш, қачон узатиш, кимга узатишни яхши биладиган ўйинчилар бўларди. Қосимов шундай эди. Ан, ундан анча аввал, Таджиров, Тазетдиновлар худди шундай ўйнашар эди.Сиз ҳам ўртада ўйнардингиз. Ҳимояни ҳужумга боғлаб, ҳамма юкни кўтарардингиз. Ҳаётда ҳам шундайсизми?Н.Ҳ. Қайси маънода? Ҳ.Қ. Дарвозабонни жамоанинг ярми дейишади. Бош мураббий жамоанинг ҳаммасидир. Шундай бўлсада, ташкилий ишлар жуда кўп. Менинг вазифамга кирмайди демасдан уларгаям бош-қош бўласизми? Майдондаги ва унинг атрофидаги барча юмушларни бажаришга ҳиссангизни қўшашизми? Н.Ҳ.Албатта, “Пахтакор”да ташкилий ишлар яхши эди. Қўқонга келсам, батта бошқача экан. Шароит оғир эди. Масалан, овқатланишни олайлик. Ёнғоқ, кишмиш, асалларни қўшдик. Питание муҳум. Аввал футболчиларни овқатлантирамиз. Кейин тренерлар овқат ейишади. Арзонни қидирмай яхши меҳмонхонада турайлик дейман. Яхши форма олиб беряпмиз. Бу йил Адидасга заказ қилдик. Футболда мелочлар йўқ. Клуб бир оила бўлсин дейман. Бўш вақтларда тўртта-тўртта бўлиб алоҳида юришмасин. Ўйиндан кейин ҳам бир оила бўлишсин дейман. Шуни талаб қиламан.\n6. Ҳ.Қ.Жамоада футболчилардан лидер борми? Майдондаям, ўйиндан кейин ҳам ҳаммага сўзи ўтадиган футболчилардан битта лидер борми? Н.Ҳ. Албатта шундайлар бор. Лекин Майдонда бирбирига подсказ йўқ.Бир нима деб бирбирига этиб туриш керак. “Орқадан”, “ёлғизсан”, “тезлаш”, “шошма”. Майдонда шеригини ўйлаш керак. Ким нима қиляпти, билиб туриш керак. Хато қилса уришиш керак.Сўкиниш керак эмас.Тракторда кучли ўйинчи йўқ эди. Локомотивда ўйнаган пайтда Майдонда ҳаммани бирлаштириб ўйинни ўзим ташкил қилардим.\n7. Ҳ.Қ. Футбол жамоавий ўйин дедик. Ҳамма бирлашиб бир оила бўлиши керак дедик. Савол пайдо бўлади. Мураббий футболчилар тилини билиши керакми? Н.Ҳ. Серблар тилини билмайман. Лекин гапимни тушунтира оламан. Яхшиям рус тилини тушунишади. Нима маънода сўрадингиз? Ҳ.Қ. Мисол учун Гвардиола “Бавария”га келиб бир йил ичида немис тилини ўрганиб олди. Ҳамма инглиз тилини билар эди. Шундай бўлсада, уларга яқин тилда улар билан гаплашгиси келди. Лушчан ҳар анжуманда футболчилар мени тушунишмайди, деб кўп гапирар эди. Жамоа бир оила бўлар экан,Бош мураббий футболчиларга яқин тилни, қадрдон тилни билиши керакми? Н.Ҳ. Албатта билиши керак. Ман футбол ичида яшадим. Ўзбек тренерлар ҳам русча гаплашар эдилар. Ўзбек бўлсамам рус тилида соатлаб тутилмасдан гаплаша оламан. Ўзбек тилида қийналаман. Пресс конференцияладақийналганимдан қисқа жавоб бераман. Уни гапириш мумкин. Буни мумкинмас, совет даврини гапириш мумкинмас. Бундай гаплар манга ёқмайди. Ўша даврда ёшлигимиз ўтган. Қандай гапирмаймиз? Хато қилиб қўймай деб, интервью бермайман. Футболчиларим рус тилини тушунмас экан. Сезиб қолдим. Фақат Ўзбекча қўшиқлани машинада кета туриб эшитишни бошладим. Ўзбек газеталани ўқияпман. Хозир ўзбек тилида осонроқ гапира бошладим.\n8. Ҳ.Қ. Жамоа билан кўп нарсага эришдингиз. Хозир ҳам кўп нарсани қилмоқдасиз. Ҳамманинг ишончини қозондингиз. Биз буни кўрмоқдамиз. Сиз Қўқон билан қанчалик келгусингизни боғлагансиз? Қанча муддатга клуб билан шартнома тузгансиз? Н.Ҳ. Қанақа шартнома? Келганимда команда охиридан иккинчи ўринда эди. Стадионга одам кам тушар эди. Командани йиғдим. Жавоҳир Сиддиқовни олиб келганимда уни ҳеч ким танимасди.Стадионга кўплаб одам келяпти. Ўйинимиз ёқяпти. Стадион тўлмоқда.\n9. Ҳ.Қ.“Насаф” бир қанча асосий ўйинчиларини “Бунёдкор”га бериб юборди. Янги ўйинчиларни тайёрлади. Кейин бир неча йилдан кейин “Локомотив”ҳам унинг асосий ўйинчиларини ўзига қўшиб олди. “Насаф” тағин тикланиб олди. Бу йил “Пахтакор” унинг асосий ўйинчиларини ўзига қўшиб олди. Биламан,“Насаф” яна тикланиб олади. “Насаф” мағзи тўқ жамоа. Ўзбек футболида асосий клублардан бирига айланди. “Қўқон-1912” клуби“Насаф” даражасига чиқиши мумкинми? Н.Ҳ. Бизда бултур шанс бор эди. Иккинчи даврада тўртта ўйинчи олиб келайлик дедим. Олиб келолмадик. Медаллар учун курашган бўлар эдик. Ҳ.Қ. Натижа ё ҳисоб маъносида эмас, футболимизда тутган ўрни маъносида “Қўқон-1912” юртимизда тутган ўрни жиҳатидан асосий жамоалардан бирига айланиши мумкинми? Н.Ҳ.Бизда баъза йўқ. Машғулот майдони йўқ.“Бунёдкор”дақа баъза Европада ҳам кам учрайди. Манга теккис майдон керак. Ман ўйинни тезлаштириб юбораман.Хозирги майдонда икки, уч тегиниш билан футбол ўйнамоқдамиз. Теккис майдон бўлса, ўйинимиз тезлашади. Биз фақат бир тегиниш билан футбол ўйнардик. Кўп нарса раҳбарларга боғлиқ. Тўғри айтасиз, орзу қилсак арзийди. Текис майдонда одно касание, бир тегилиш билан тезкор футбол ўйнатишни ёқтираман.\n10. Ҳ.Қ.Мен ҳам ёқтираман. Сиз айтган бир тегилиш билан “Локомотив”, “Бунёдкор” ўйнамоқда. Қўқон ўйинида бошқа клубларда кўрмаган футболни кўрмоқдаман. Тўпни олиб. кимга оширсаммикан демасдан, рақиблар қуршовидан чиқиб кетиб, футболчининг ўзи ўн, йигирма беш метрга тўп билан марказдан ёриб ўтиб, янги вазият яратиб, сўнгра очилган шеригига тўп оширмоқда. Н.Ҳ. Футболда таваккал қилмаса, зарбдор вазиятга чиқиб бўлмайди. Ўйинни ўзига олиб алдаб ўтиш ҳам керак. Шундайўйнамасангиз кутилмаган ҳавфли вазият пайдо бўлмайди. “Пахтакор”да тўп ушлашни талаб қилишарди. Алдамоқчи бўлиб олдириб қўйсангиз уришишар эди. Футболчи гап эшитар эди. Шунинг учун Геворкян “Пахтакор”да ўйнолмади. “Пахтакор” асосан стандартлар устида кўп ишлар эди. Буям керак. Лекин олдинга чиққан рақибни алдаб ўтмасанг, шеригингда ўткир вазият пайдо бўлмайди. Тўпни учинчи зонада олдириб қўйишдан қўрқиш керакмас.\n11. Ҳ.Қ.Инсон сифатида Сизни озгина тушуна бошладим.Илгари қисқа гапиришингиз сабабини тушунмас эдим. Сизни ҳамма қўлласин. Клуб раҳбарияти ҳам, Юртимиз раҳбарияти ҳам клубни қўлласин. “Қўқон1912” ҳам кучайсин. Юртимизда ўзак жамоалардан бирига айлансин. “Манчестер Сити” буюк жамоа. Лекин у менга бегона. У ерда ўзбегим йўқ. У ерда жияним ишламайди, набирам ўйнамайди. Қўқонда юртдош ўғлонларим ўйнайди. Бировнинг кошонасидан ўз кулбанг афзал, дейиладику. Ишингиз натижасини кўриб турибмиз. Отасига раҳмат, деган ибора бор. Сиз, отангиз ҳақида бирор нарса айтиб бера оласизми? Н.Ҳ.Дадам ёш ўтиб кетганлар. Футбол ишқибози эдилар. Биз баллар “ну погоди”ни эмас, дадамизга қўшилиб футбол кўрар эдик. “Пахтакор”нинг муҳлиси эдилар. Тўртта уйнинг ўртасини Қўқонда “кокробка” дейишади. Шу ерда катталар шаҳмат, домино ўйнашар эди. Футболни муҳокама қилишар эди. Баллар футбол ўйнашар эди. Дадам телевизор устаси эдилар. Улар ўтганларидан сўнг футболчи бўламан дедим. Бир ўзим тўртта балага қарши ўйнардим. Баҳром-ака Ҳакимов баллар ичидан мени танлаб олганлар.Ўша пайтда орзуим “Пахтакор”да ўйаш эди. Ниятимга эришдим. Футболчи орзу қилиши керак. Стремление керак, интилиш керак.\nҲ.Қ. Бугунги кундаги орзуингиз қандай? Клуб билан“Насаф”, “Локомотив” даражасига чиқишни орзу қиласизми? Н.Ҳ. Орзу қиламан. Лекин бу даражага чиқолмасак керак. Битта ўйинчини олиб қололмадик. Даврон Хошимовни айтяппан. Ҳ.Қ. Ўзингиздан ё раҳбарлардан ҳафа бўлманг. Даврон Ҳошимов шаклланиб бўлган футболчи. “Қўқон-1912” шакл топмаган йигитларни олиб келиб, уларнинг ўйинига шакл берди. Жавоҳир шу ерда бир нимага эришмоқда. Клуб билан бирга у анча жойга боради. Қувондиқ ҳам яхши ўртакаш бўлиб етишмоқда. Н.Ҳ. Ман Катталардан эмас, Хошимовдан ҳафа бўлдим. Бир оғиз менга айтиб ҳайирлашса бўларди. Ман ҳеч кимни ушлаб турмайман. Манга Қўқонда ўйнайман дейдиганлар керак. Ҳаёлида башқа жамоа бўлса, футбол ўйалмайди. Берилиб ўйналмайди Манга Қўқонга ишонадиганлар, шу ерда ўйнайман дейдиганлар керак.Ҳ.Қ. Вақт келиб Тошкентлик ёш болалар Қўқонда ўйнайман деб орзу қилишади. Юртимизда яна битта бақват жамоа пайдо бўлишини биз ҳам Тошкентда дуо қилиб турамиз. Сизга Нўъмонжон хоссуҳбатингиз учун раҳмат.\n22.02.2018й. ҲАСАНАЛИ ҚОДИРОВ.\n27.02.2018, 12:32:43 373 0\nНўъмон Ҳасанов: “Бугун ютишимиз лозим эди”\nНўъмон Ҳасанов «Қўқон-1912» клубининг аутсайдердан учраган мағлубиятига изоҳ берди\nЖами: 77 Фойдаланувчилар: 1 Мехмонлар: 76


Фото/видеорепортаж: Жиззахда Танзила Нарбаева иштирокида брифинг ўтказилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Фото/видеорепортаж: Жиззахда Танзила Нарбаева иштирокида брифинг ўтказилди\nЎзбекистон Республикаси Бош вазирининг топшириғига асосан ҳудудларда Ижтимоий мослашув маркази ташкил этилиши белгиланганди. Бугун Жиззах шаҳрида шундай Ижтимоий мослашув марказининг очилиш маросими ўтказилди.\nМазкур марказни Ўзбекистон Республикаси Бош вазирининг ўринбосари, Хотин-қизлар қўмитаси раиси Танзила Нарбаева очиб берди.\nМарказнинг асосий вазифалари оғир ижтимоий аҳволда қолган, шу жумладан оилавий муаммолар ва турмушида зўрлик ишлатилишига дуч келган шахсларга аноним тарзда шошилинч тиббий, руҳий, ижтимоий, педагогик, ҳуқуқий ва бошқа ёрдамларни кўрсатишдан иборат. Бу ерда яшаш учун қулайликлар яратилган. Ётоқхона, ошхона, дам олиш хоналари зарурий анжомлар билан таъминланган.\nИжтимоий мослашув марказининг очилиши муносабати билан Ўзбекистон Республикаси Бош вазирининг ўринбосари, Хотин-қизлар қўмитаси раиси Танзила Нарбаева иштирокида брифинг ўтказилди.\nШундан сўнг, Ўзбекистон Республикаси Бош вазирининг ўринбосари, Хотин-қизлар қўмитаси раиси Танзила Нарбаева сўзга чиқиб, Ижтимоий мослашув марказининг фаолияти вазифалари хусусида тўхталиб ўтди.\nЎтган 2018 йилда вилоят бўйича ижтимоий ҳимояга муҳтож бўлган 488 нафар фуқаролар уй-жой билан таъминланди.\nИлгари хотин-қизлар қўмиталарига турли масалаларда ёрдам сўраб мурожаат қилаётган аёлларимизнинг аксарияти оилавий келишмовчиликлар сабаб, уйидан чиқиб кетиб, қаерга боришини билмасдан, вақтинчалик яшаб туриши учун жой сўраб мурожаат қилишар эди. Уларни оиласи билан яраштириш, эр-хотинни муросага чақиришда муаммоли масалалар юзага келарди.\n2018 йилнинг 2-чорагида вилоятнинг 5 та ҳудудларида яъни, Жиззах шаҳри, Бахмал, Дўстлик, Зомин ва Пахтакор туманларида ижтимоий реаблитация марказлари фаолияти йўлга қўйилди.\nҚолган туманларда 2019 йил март ойига қадар марказлар ишга туширилиши режалаштирилган.\nЎтган 2018 йилда реаблитация марказларига турли масалаларда ёрдам сўраб мурожаат қилган хотин-қизлар сони 222 нафарни ташкил қилди.\nШундан: 77 нафар аёлларга тиббий ёрдам; 90 нафар аёлларга психологик ва 58 нафар хотин-қизларга ҳуқуқий ёрдамлар кўрсатилди.33 нафар хотин-қизларга кредит ва бандлик масалаларини ҳал этишда ёрдам кўрсатилди.\nОилавий зўравонликка учраб, эр-хотин ўртасида келиб тушган низолар натижасида 101 та оила муросага чақирилиб, яраштириш чоралари кўрилди.\nЖиззах шаҳрининг Бобур маҳалласи, И.Каримов кўчаси 136-уйда вилоят маркази ташкил этилди.\nМарказ зарур жиҳозлар билан таъминланди.\nҲаммасизга маълумки, Ўзбекистон Хотин-қизлар қўмитасининг “1146” “Ишонч телефони” 6 ойдан буён фаолият юритиб келмоқда.\nЖиззах вилоятидан келиб тушган мурожаатлар сони ўтган 2018 йилда 103 тани ташкил қилади.


ШҲТ структуралари йил давомида 300дан ортиқ террористик ва экстремистик жиноятларни тўхтатиб қолди\n17:48 / 10.07.2015\n2014 йили Шанхай ҳамкорлик ташкилотининг тегишли ҳамкорлик органлари 317 террористик актни тайёрланиш босқичида тўхтатиб қолди. Бу ҳақда ташкилотнинг кенгайтирилган мажлисида ташкилот минтақавий аксилтеррор структураси ижроия қўмитаси директори Чжан Синьфэн баёнот берди.\nУнинг сўзларига кўра, ШҲТга таҳдид солувчи уч асосий “ёвузлик” ҳанузгача террорчилик, айирмачилик ва экстремиздан иборат. Хусусан, ШҲТ давлатлари аҳолиси учун энг катта хавфни ИШИД, Шарқий Туркистон ислом ҳаракати, Ислом жиҳоди иттифоқи сингари гуруҳлар туғдирмоқда.\n“Ўтган йил давомида ШҲТнинг тегишли органлари таҳдидларга қарши курашиш йўлида самарадор чоралар кўрди, – Синьфэннинг сўзларини келтиради ТАСС. – Натижада жиноий фаолиятда гумон қилинаётган 333 киши қўлга олинди, террорчилар тайёрловчи 391 база ва халқаро террорчилик ташкилотларининг 650 нафар аъзоси йўқ қилинди”.\nБундан ташқари, террорчиларнинг интернет орқали олиб бораётган тарғиботига қарши ҳам курашилмоқда. ШҲТ органлари интернет мониторинги натижасида ҳисобот даврида 4.8 минг фотосурат, 3.1 минг видеоролик, 320 аудиоёзув ва 8 минг нусха электрон адабиёт йўқ қилинди. 2015 йилда эса ШҲТ давлатларининг бу йўналишдаги фаолиятини мувофиқлаштириш учун кибермашғулотлар ўтказиш режалаштирилмоқда.


“ЁҒОЧЛИ САРДОБА” – САЙЁҲ ВА ЗИЁРАТЧИЛАРНИНГ СЕВИМЛИ МАСКАНИ БЎЛАДИ\nAsosiy > Yangiliklar > “ЁҒОЧЛИ САРДОБА” – САЙЁҲ ВА…\nТарихий манбаларнинг шоҳидлик беришича Мирзачўл саҳросининг ўртасидан Буюк ипак йўли ўтган. Олис-олислардан сафарга отланган карвонлар “Қуш учса қаноти куядиган” Мирзачўл саҳросини кезиб ўтар эканлар, жонларига оро киргувчи “Гумбаз”га – сув маконига етиб олиш кўз ўнгиларида бўлган.\n“Гумбаз” ҳудуди бугун саҳро эмас. Бу жойлар эндиликда обод, боғ-у роғларга, дарахтлар масканига айланиб, чирой очаётганлигининг гувоҳи бўлишингиз мумкин.\nМамлакатимизда қисқа вақт ичида сайёҳлик ва саёҳат масканларининг ободонлаштирилишини ташкил этиш мақсадида туризм салоҳиятини комплекс равишда ривожлантиришга йўналтирилган 20 дан ортиқ норматив-ҳуқуқий ҳужжатлар қабул қилинди. Улар ўз навбатида, туризм соҳасидаги янги давлат сиёсатига асос бўлди, туризм соҳасидаги субъектларга аҳамиятли тарзда солиқ ва божхона имтиёзлари ва афзалликлари берилмоқда. Ўзбекистон Республикаси Президентининг 2018 йил 3 февралдаги “Ўзбекистон Республикаси туризм салоҳиятини ривожлантириш учун қулай шароитлар яратиш бўйича қўшимча ташкилий чора-тадбирлар тўғрисида”ги Фармони бу борада муҳим аҳамият касб этади.\nУшбу Фармонда асосий фаолияти тематик хиёбонлар хизматларини ташкиллаштиришдан иборат бўлган юридик шахслар тематик истироҳат боғларини фойдаланишга топшириш санасидан бошлаб 3 йил муддатга юридик шахслардан олинадиган фойда солиғи, ер солиғи ва мол-мулк солиғини ҳамда ягона солиқ тўловини тўлашдан озод этилган.\nСардоба тумани Гумбаз қишлоғида жойлашган, юқорида сўз юритилган “Ёғочли Сардоба” тарихий ёдгорлигига бугунги кунда ташриф буюрувчилар кўпчиликни ташкил қилади. Хусусан, мактаб ва коллеж ўқувчилари ушбу обиданинг тарихи ҳамда “Буюк ипак йўли”да тутган ўрни ва аҳамияти ҳақида тўлиқ маълумотларга эга бўлмоқдалар.\n“Ёғочли Сардоба”нинг қадимийлиги ва тарихий-маданий ёдгорлик ҳисобланиши зиёратчиларни ўзига жалб қилади. Бу эса туман табдиркорларига тарихий обида атрофида янги лойиҳаларни амалга ошириш ҳамда қўшимча иш ўринлари яратишлари учун асос бўлиб хизмат қилади, деган умиддамиз.\nСардоба тумани давлат солиқ


Наманган вилояти футбол клуби “Навбаҳор”ни молиялаш учун ўқитувчилардан мажбурий пул йиғилаётгани ҳақида Тўрақўрғон тумани мактабларидан бирида ишлайдиган муаллим хабар қилди. Озодлик суҳбатлашган бошқа ўқитувчилар ҳам “Болалар спортини ривожлантириш жамғармаси”га мажбурий пул йиғилганидан сўнг, навбат “Навбаҳор”ни ўқитувчилар ҳисобидан молиялашга келганини айтди.\nТўрақўрғон туманидаги мактаблардан бирида ишлайдиган ўқитувчининг айтишича, туман ҳокими барча мактабларга “Навбаҳор” футбол клуби учун пул йиғиш топшириғини берган:\n“Мактабимиз директори бугун туман ҳокимининг навбатдаги буйруғини айтди. Биз, ўқитувчилар “Навбаҳор” футбол клуби учун 17 минг сўмдан топширишимиз керак экан. Нега 15 ёки 20 минг эмас, балки 17 минг сўмдан деб сўрасак, туман топшириши керак бўлган пулни барча мактаблар ўқитувчиларига бўлиб чиқса, 17 минг сўмдан тушар экан. Энди биз пластик карточкаларимиздан 17 минг сўмни бир кишининг карточкасига “клик” қилиб ўтказишимиз керак экан, у кейин бориб “Агробанк”ка ўтказиб келади экан”, деди ўқитувчи.\nИсми сир қолишини сўраган бошқа ўқитувчининг айтишича, ҳар ой улар маошининг 10 фоизи ана шундай мажбурий тўловлар учун сарф бўлади:\n“Буни қаранг, бизда водопровод йўқ, каналдан сув ичамиз. Лекин ўқитувчилар ҳар ой 10 минг сўмдан ичимлик сув учун пул ўтказиши керак экан. Болалар спортига деб яқинда ҳар бир ўқитувчидан 32 минг сўмдан олишди. Ўтган йилнинг охирида “Аква” лампочкаларидан 2 тадан сотиб олишга мажбурлашди. Бунга ҳам 40 минг сўм кетди. Куни кеча эса Наманган шаҳри ҳақида кимдир, қанақадир китоб чиқарибди. Шунга ҳам мажбур 15 минг сўмдан тўлаттирди. Ўқитувчининг маоши ўзи бир тутам, лекин ҳокимият бизни текин мардикорга айлантиргани етмагандек, энди ҳар ой турли хил тадбирлар ва хайрия фондлари учун маошимизнинг камида 10 фоизини уриб қолмоқда”, деди ўқитувчи.\nТўрақўрғон тумани ҳокимлигининг ўзини таништирмаган мулозими ўқитувчиларга турли хил ўлпонлар солинаётганини тасдиқлади:\n“Тўғри, яқинда “Болалар спортини ривожлантириш” жамғармасига деб барча бюджетдаги ташкилотлардан пул йиғиб бердик. Энди, “Навбаҳор” футбол клуби учун йиғинглар, деган топшириқ келган. Энди бу, элга келган тўй. Ҳар йили бўладиган нарса. Вилоят ҳокимининг буйруғини биз бажаришга мажбурмиз”, деди ҳокимлик мулозими.\nОзодлик “Навбаҳор” футбол клуби билан ҳам боғланди. Ўзини клуб раҳбари ўринбосари Муҳиддин деб таништирган мулозимнинг айтишича, вилоят ҳокимлиги “Навбаҳор”нинг ҳомийси сифатида бу ишларни амалга оширяпти:\n“Вилоят ҳокимлиги бизнинг ягона ҳомий ҳисобланади. Энди у кимдан йиғяпти, қандай йиғяпти бизнинг хабаримиз йўқ. Лекин клуб ўзини ўзи таъминлай олмаслиги аниқ. Ҳозир командамизнинг аҳволи яхши эмас. Ўйинларга жуда нари борса 2-3минг мухлис келяпти”, деди клуб раиси ўринбосари.\nОзодлик суҳбатлашган ўқитувчилар “Навбаҳор” ўйинларини доим томоша қилиш учун чиқарилган абонентлик чипталари уларга ўтган йили мажбуран сотилганини айтди.\nНаманган вилояти ҳокимлигидан ўқитувчиларнинг мажбурий ҳомийликка мажбурланаётгани масаласига муносабат олишнинг имкони бўлмади.\n“Навбаҳор” футбол клубини молиялаштиришга бюджет ташкилотлари ходимлари ва тадбиркорларнинг мажбурланаётгани ҳақида Озодлик илгари ҳам хабар берган эди.


10 май, 2020, 12:15\nТеглар:Суперлига | Спорт ТВ | Навбаҳор | Андижон | Франция | Нидерландия\nЖамолиддин Бобожонов карантиндан кейинги футбол борасидаги тахминларини билдирди\nАйрим давлатлар лигаларни тўхтаган ҳолатида тугатмоқда, баъзилар мавсумни якунлаб қўймоқчи ва ҳоказо. Хўш, биздачи? Бизда бу жараён қандай кечади? Эндигина бошланган Суперлига маълум вақт мухлисларсиз ўтиши айтилди холос.\nҚолгани тахминан қандай бўлишини билиш мақсадида мутахассисларга юзландик. “Спорт” телеканали трансляция режиссёри Жамолиддин Бобожонов саволларимизга жавоб берди.\n- Аниқ бир фикр билдириш қийин. Чунки карантиннинг қачон тугаши жуда муҳим. Масалан, Европа мамлакатлари чемпионатларни апрелнинг бошлари ёки охирги ҳафтасига, ундан сўнг май ойининг дастлабки 10 кунлигидан давом эттиришни режалаштирганди. Агар вазият шу ойнинг охиригача ўнгланмаса, саволлар кўпаяди. Яъни футбол ўтказиладими, шундай бўлса қайси саналарда, янги мавсумгача тугатиладими ваҳоказо. Бу саволларга жавоб йўқ. Сабаби карантин тугагандан кейин ҳам футболга рухсат берилиши ҳали аниқ эмас.\nКарантиндан кейин футбол, албатта, ўзгаради. Юқорида санаб ўтганларимнинг ўзи бир мисол. Иқтисодиётда ҳам кризис бошланади. Футбол инсон яшаши учун бирламчи восита эмас. Агар керак бўлса биринчи навбатда футболдан воз кечилади.\nЕвропа қитъасида миллионлар ўйини тезроқ тикланади. Бошқа жойларда жараён сал оғирроқ кечиши мумкин. Лекин умид қиламанки, узоғи икки йилда футбол ҳам, ҳаёт ҳам карантингача бўлган ҳолатига қайтади.\n- Май ойида карантин бутунлай тугатилса ҳам ҳукумат оммавий тадбирларга рухсат бермаслиги ёки одамлар тўпланмаслиги учун футбол мухлисларсиз ўтказилиши мумкин. Бу ҳолат бизнинг футболимизга катта йўқотиш бўлмайди. “Навбаҳор”, “Андижон” ва бир нечта клубларимизнинг ишқибозларини айтмаса, бошқалар билан мақтана олмаймиз. Лекин 3-5 минг бўлса ҳам мухлис стадионга ташриф буюрарди.\nКўп эҳтимол ёз ойларида футболни тиклаганимиз билан ўйинлар мухлисларсиз ўтказилади. Бундай пайтда клубларга майдоннинг алоқаси йўқ. Томошабинлар келмагандан кейин “Навбаҳор” Наманганда ўйнаши шартмас, деб ўйлайман. Суперлиганинг маълум бир қисмини ёки мухлисларнинг келишига рухсат берилгунга қадар учрашувларни Тошкент ва Тошкент вилоятида ташкил этиш мумкин. Бунда жамоаларга енгиллик бўларди. Чунки вилоятлараро транспортлар ҳаракати тикланмаган. Хавфсизлик нуқтаъи назардан келиб чиқиб айтдим. Якуний қарорни ПФЛ чиқаради.\nФутбол мухлисларсиз бўлса-да, тезроқ тиклангани яхши. Чунки ўйинчилар спорт формасини тиклаб олиши лозим. Қолаверса, кузда Осиёда терма жамоаларнинг муҳим учрашувлари бошланиши мумкин. Унгача эса биз, албатта, футболимизни етказиб олишимиз шарт. Қанча тез бошласак, шунча яхши.\n- Назаримда, иккиласига ҳам. Чунки кучли бешликда пул масаласида айниқса, АПЛ жуда катта шартномаларга эга. Агар мавсум давом эттирилмаса, оқибати нима бўлишини билмайман. Мутасаддилар бирор ечим топади. Кўп эҳтимол мавсум давом эттирилади.\nТасаввур қилинг сиз деҳқонсиз. Шартнома асосида кимгадир 100 тонна маҳсулот етказиб беришингиз керак. Сиз унинг 70 тоннасини бергансиз, лекин келишув 100 тоннага. Сиз ундан шунча маҳсулотга пул олиб қўйгансиз ва кейинги ишларни мўлжаллагансиз. Харидор ҳам ишларини режалаштирган. Шунинг учун пул жуда муҳим омиллардан бири.\nЭнг муҳими, кимнингдир кўнглини қолдирмаслик керак. Франция, Нидерландия чемпионати тўхтатилди. Катта эҳтимол билан мавсум давом эттирилмайди. Чемпионни ва бошқа ўринларни аниқлаш клубларнинг ўзида қолгани яхши. Спорт принципларига асосланиб, муаммони ҳал этган маъқул. Қанақа форматдалигидан қатъи назар учрашувларни давом эттириш лозим. Лекин ҳозир дунё шундай ҳолатдаки, ҳар қандай қарорни қабул қиламиз. Агар Англияда ҳам карантин давом этса, футбол ўйнашнинг иложи йўқ. Мана шу номаълумлик нафақат футболда, балки ҳамманинг ҳаётида муҳим рол ўйнаяпти.\n- Чемпионатларда чемпионни кай тарзда аниқлаш керак, деб ҳисоблайсиз?\n- Чемпионни, албатта, ўйинлар, йиғилган очколар билан аниқлаш керак. Бу энг адолатли йўл. Қанақадир қуръа, ҳозирги ўринларга қараб ўйинлар тўхтатилса, эътирозлар кўпаяди. Агар ўйинлар ўтказишнинг имкони бўлса, буни амалга ошириш даркор.\nButun boshlik jaxon chempionato qoldirilish arafasida shoshmana\nToshkent xam namangan xam qizil xudud undan oz uyida uynagani yaxshi nma keregi bor ortiqcha rasxoddi\nҲа тезироқ машғулотларни бошлаб туруш керак\nSPORTS.UZ MANI NIKIMI BLOKLASANAXAM ROZIMAN OMA MAMBI MAYMUNNI QAYTIP SAYTKA OPCHIQMANA bunga mani nafratim CHEKSIZ\nўзи бу жайдари одамда яхши тушунтиради\nДехкон мисоли жуда зур чикибди. Дехкончасига тушунтирилибди


Тожикистонда прокуратура ярим тонна гиёҳванд моддалар контрабандасида айбланувчиларни 20 йилдан 30 йилгача озодликдан маҳрум этишни сўради\nДавлат айбловчиси ярим тоннага яқин наркотик моддалар мусодара қилинган трансмиллий уюшган жиноий гуруҳ аъзоларини 20 йилдан 30 йилгача озодликдан маҳрум этишни сўради.\nУюшган жиноий гуруҳ ташкилотчиси Душанбе шаҳрида истиқомат қилувчи «Азизи хонасоз” («Азиз-қурувчи») номи билан машҳур Азизулло Абдуллоевдир.\nГуруҳ аъзолари устидан суд жараёни Сино шаҳар судида Абдулҳамид Искандарзод раислигида бўлиб ўтмоқда. Ҳибсга олинганларга нисбатан Тожикистон Жиноят кодексининг 200-моддаси (айниқса йирик ҳажмдаги гиёҳвандлик воситаларининг ноқонуний айланиши), 289-моддаси (контрабанда) ва 262-моддаси (Жиноятдан олинган даромадларни қонунийлаштириш (ювиш)) билан жиноят иши қўзғатилган.\nМаълум қилинишича, Азизулло Абдуллоев ва унинг шериклари Сиёвуш Содиқов, Азамат Тўлаганов, Сорбон Сабзқадамов, Бурон Саматов ва Мурод Хўжаев узоқ вақт давомида наркотик моддалар контрабандаси билан шуғулланиб келган. Гуруҳ аъзоларидан бири Азамат Тўлаганов Ўзбекистон фуқароси.\nДушанбе ички ишлар вазирлиги аввалроқ уюшган жиноий гуруҳнинг икки аъзоси, жумладан Шамсулло Саидшарифов халқаро қидирувга берилгани ҳақида хабар берган эди.\nОзоди радиоси манбасининг судда айтишича, прокурор Ҳусайн Акрамов Азизулло Абдуллоевни мол-мулкини мусодара қилиш билан 30 йил, Сиёвуш Содиқов, Азамат Тўлаганов, Бурон Саматов ва Мурод Худжаевни 28 йил, Сорбонни эса 20 йил қамоқ жазоси билан қаттиқ режимли колонияда ўташни сўраган.\nГуруҳ аъзолари 20 июль, Қурбон ҳайити диний байрами куни қўлга олинган. Душанбе ИИВ маъмурияти аввалроқ ҳибсга олинганлардан 473 килограммдан ортиқ наркотик моддалар, жумладан, «қора бозор»даги нархи 6 миллион доллардан ошган 79 килограмм героин мусодара қилингани ҳақида хабар берган эди. Пойтахт полициясининг қайд этишича, олтита қимматбаҳо автомобиль ва умумий қиймати 50 миллион сомонийдан ортиқ бўлган кўчмас мулк мусодара қилинган.\nТожикистон Ички ишлар вазирлиги 13 октябрь оқшомида трансмиллий жиноий тармоқ аъзолари узоқ вақт давомида Афғонистондан Марказий Осиё давлатлари орқали Европага гиёҳванд моддаларни олиб ўтиш билан шуғуллангани ҳақида хабар берди.\nТожикистон Ички ишлар вазирлиги матбуот марказининг «Тожикистон» телеканалида намойиш этилган телерепортажида Азизулло Абдуллоев ва уюшган жиноий гуруҳ аъзолари айбига иқрор бўлди. Қандай қилиб кўрсатмалар олингани номаълум.\nБироқ адвокатлар айтганидек, Азизулло Абдуллоев ўз айбига иқрор эмас ва ҳеч қачон наркотик моддалар контрабандаси билан шуғулланмаганини таъкидламоқда. Адвокатларнинг айтишича, «Бунёдкори аср» қурилиш ширкати раҳбари Азизи Хонасоз лақабли Азизулло Абдуллоев маҳкама жараёнида терговчилар уни электр токи билан қийнашган, бурни ва бармоқларини синдирган.\nМаҳбусларнинг адвокатларидан бири Зоиршо Давлатеровнинг 13 ноябрь куни Озоди радиосига айтишича, айбланувчиларнинг ҳеч бири гиёҳванд моддалар контрабандаси бўйича айбини тан олмаган.\nҲуқуқ-тартибот идоралари қийноқлар ҳақидаги иддаолар асоссиз эканини таъкидламоқда.\nТожикистон Ички ишлар вазирлигининг Душанбе шаҳри бўйича матбуот маркази аввалроқ гуруҳ раҳбари Азизулло Абдуллоев 2005 йилда Россияда фирибгарлик ва наркотик моддалар савдоси учун судлангани ҳақида хабар берган эди.\nАзизулло Абдуллоевнинг яқинлари унинг мол-мулкининг мусодара қилинишини ноқонуний деб ҳисоблайди. Адвокатларнинг сўзларига кўра, суд Абдуллоевлар оиласини 9 нафар бола ўсаётган инсондан маҳрум қилиши мумкин.\nУшбу шов-шувли жиноий иш бўйича ҳукм келаси ҳафта чиқиши кутилмоқда.


Шаҳзода Муҳаммедованинг тўйи бўляптими ёки бу навбатдаги орзу? » Ўзбекистон янгиликлари – Zamin.uz\nШаҳзода Муҳаммедованинг тўйи бўляптими ёки бу навбатдаги орзу?\nАктриса, дизайнер ва бошловчи Шаҳзода Муҳаммедова сўнгги пайтларда нима билан банд? Актриса шахсий саҳифаси орқали хонадонини таъмирлашга киришгани тўғрисида хабар берган эди. Таъмир ишлари тугаши билан Шаҳзода навбатдаги «сюрприз»ини мухлисларига тақдим этди. У тармоқдаги саҳифасига хонадонида тўй маросими учун ҳозирлик ишлари жараёни суратларини жойлаштирди.\nПатир нонлар, оппоқ дастурхон, ширинликлару чиройли безатилган қутилар фотиҳа тўйи урф-одатларидан дарак бериб турибди. Атрисанинг ўзи мазкур суратлар остига «Alhamdulillah, Ollohga shukur😊» дея изоҳ қолдирган. Кузатувчилари актрисани тўйи бўлаётгани билан тинимсиз табрикламоқда.\nМазкур масалага ойдинлик киритиш мақсадида актрисанинг маъмури билан боғландик. Маъмур актрисанинг шахсий ҳаётида ўзгариш кутилмаётганини маълум қилди. Демак, бу Шаҳзода Муҳаммедованинг навбатдаги «ПИАР»и бўлиши мумкин.\nВоқеалар ривожини сайтимизда кузатиб боринг.\n17:43 Тиниб-тинчимас Шаҳзода Муҳаммедова ўзининг янги бизнесини очди!\n00:02 Шаҳзода Муҳаммедова бўлажак турмуш ўртоғи билан Хитойга жўнаб кетди\n21:06 Шаҳзода Муҳаммедова кимга турмушга чиқаётганини айтди\n01:55 Шаҳзода Муҳаммедова йигитларга ҳасад қилишини айтди\n01:06 Шаҳзода Муҳаммедованинг либослари пастдан тепага қисқаряпти


02 июл 2022, Тошкент вақти: 00:42\nХоразмдаги қозоқ миллий маданий маркази тақдим этган маълумотларга қараганда, вилоятнинг Урганч шаҳри, Урганч, Питнак, Гурлан, Янгибозор туманларида қозоқ миллатига мансуб 14 мингдан зиёд киши истиқомат қилади. Аммо маҳаллий кузатувчилар бу рақам тобора камайиб кетаётганини таъкидламоқда.\nҚозоқ миллий маданий марказининг вилоят бўлими бошлиғи Маркс Бойимбетовнинг билдиришича, қозоқларни ҳеч ким ўз еридан ҳайдаётгани йўқ. Уларни ўз тупроғини ташлаб кетишга ижтимоий ва иқтисодий қийинчиликлар мажбур қилмоқда. Масалан, Қозоғистонда ишлаб қайтганлар у ерда 300 долларгача маош олганини айтади. Бироқ Ўзбекистонда одамлар ойлаб маош ололмаётир. Шунингдек, ишсизлик даражаси, коммунал тўловларнинг ошиб бораётгани ҳам нафақат қозоқларни, балки маҳаллий ўзбекларни ҳам оғир аҳволга солиб қўйган.\nВилоятда қозоқ тилида таълим бериладиган саккизта мактаб бор. Аммо Янгибозор ва Гурлан туманларида яшовчи қозоқлар ўз она тилида ўқиш имкониятига эга эмас.\nМ.Бойимбетовнинг таъкидлашича, хоразмлик қозоқлар, асосан, қўшни Қозоғистонга – Ерматов, Кўкчатов, Остона томонларга кўчиб кетмоқда. Қозоғистон маъмурлари Ўзбекистондан борган қозоқларни иш ва уй-жой билан таъминлаётир. Бу эса бошқа қозоқларни ҳам кўчишга ундаяпти.


G20 саммити арафасида Ханчжоудан 2 миллион киши чиқиб кетган\n11:56 / 05.09.2016\nХитойнинг Ханчжоу шаҳрини (Шарқий Хитойдаги, Чжэцзян вилояти маъмурий маркази) G20 саммити бошланиши арафасида шаҳар аҳолисининг 2 миллионга яқини тарк этган ва мамлакатнинг бошқа шаҳарларига йўл олган ёки сафарларга жўнаб кетган. Бу маълумот Ctrip компанияси (Хитойдаги йирик туроператори) томонидан келтирилган.\nСайёҳларнинг 67 фоизга яқини ички йўналишларни танлаган. Кўпчилик шаҳар яқинидаги ҳудудларга йўл олди. Энг оммабоп сайёҳлик марказлари қуйидагилар бўлди: Санья, Куньмин, Сямэнь, Лицзян, Гуйян, Чанша ва Гуйлинь шаҳарлари, Хуаншань (Аньхой вилояти), Цзючжайгоу (Сичуань вилояти) ва Чанбайшань (Цзилинь вилояти) каби тоғлар.\nХанчжоу шаҳри ҳукумати саммит вақтида қатор чекловларни жорий этган. Хавфсизлик нуқтаи назаридан алоҳида ҳудудларга фақат махсус гувоҳномага эга бўлган кишилар текширувдан ўтказилгандан кейингина қўйилмоқда.\n"Шу туфайли шаҳар аҳолисининг катта қисми саммит ўтгунича шаҳардан ташқарига чиқиб туришга қарор қилган", дейилади Синхуа агентлиги хабарида.\nЭслатиб ўтамиз, G20 ("катта йигирмалик") – жаҳоннинг иқтисодий ва молиявий масалалари муҳокама қилинадиган энг катта музокаралар майдони бўлиб, жаҳоннинг энг иқтисодий ривожланган 20 мамлакатини ўз ичига қамраб олган. Ушбу 20 мамлакат ҳисобига дунё ЯИМининг 85 фоизи тўғри келади. 2013 йилда G20 саммитига Россия раислик қилган эди. 2014 йилда – Австралия, 2015 йилда эса – Туркия.\nҲамбургда 300га яқин намойишчи қўлга олинди\n09:20 / 09.07.2017\nЭрдўған: Германия сиёсий қотилликка қўл урмоқда\n23:09 / 08.07.2017


НАЗАРИЯ ВА АМАЛИЁТ ИНТЕГРАЦИЯСИ\nБанк-молия академияси томонидан назария ва амалиёт ўртасида чамбарчас боғлиқликни таъминлаш мақсадида магистратура тингловчилари учун амалий машғулот ташкил этилди. Ушбу амалий машғулот белгиланган режа доирасида ташкил этилиб, унинг мақсади турли замонавий менежмент тизимига эга хўжалик юритувчи субъектларнинг фаолияти билан тингловчиларни таништиришдан иборат.\nКорхона менежмент тизими тамойилларини татбиқ этиш борасидаги улкан муваффақиятли тажрибасини ҳисобга олган ҳолда Банк-молия академияси магистратура тингловчилари “Artel Electronics” МЧЖга ташриф буюрдилар.\nТашриф давомида Академия вакиллари Artel’нинг ишлаб чиқариш базалари ва логистика маркази, тадқиқотлар ва такомиллаштириш маркази ҳисобланган R&D бўлими фаолияти билан танишдилар. Шунингдек, музлатгич ва кир ювиш машиналари ишлаб чиқариш заводлари бўйлаб экскурсия ҳам амалга оширилди. Маиший техника ишлаб чиқарувчи корхонанинг иш фаолияти билан танишдилар ва ишлаб чиқариш жараёнларига гувоҳ бўлдилар.


China Railway Будапешт ва Белград шаҳарлари ўртасида тезюрар поездлар учун темир йўл қуради\nХитойнинг China Railway компаниялар гуруҳи Венгрия ва Сербия давлатлари пойтахтларини боғлаб турадиган юқори тезликда ҳаракатланувчи темир йўл қурилиши бўйича шартномани қўлга киритди. Бу ҳақда Xinhua ахборот агентлиги хабар тарқатмоқда.\nМанбанинг ёзишича, мазкур лойиҳанинг қиймати 10 млрд Хитой юанини ташкил қилади. Бу тахминан 1,57 млрд долларга тенг.\nМазкур янги қурилувчи йўналишда максимал тезлик 160 км/соатга етиши мумкин бўлади. Будапешт ва Белград ўртасидаги масофа эса 2,5 соатгача қисқаради.\nШартномага кўра, 166 километрдан иборат йўлнинг венгер ҳудудидан ўтган темир йўл қисми модернизация қилинади, электрлаштирилади. Шунингдек, юқори тезликда ҳаракатланишнинг техник хавфсизлиги учун зарур ускуналар билан жиҳозланади.\nАгентликнинг хабарида қайд этилишича, мазкур лойиҳани молиялаштиришда 85 фоиз маблағлар Хитой консорциуми ҳисобидан амалга оширилади. Қолган сумма Венгрия ҳисобидан қопланади.\nБелград ва Будапештни боғлаб турувчи янги юқори тезликда ҳаракатланувчи темир йўл қурилиши шу йил сўнггига қадар бошланиши кўзда тутилган. Қурилиш икки йил муддатда якунланиши режалаштирилган.


Замзам сувининг хосияти\n1441 йил 3 шаввол | 2020 йил 26 май, сешанба\n12:26 / 15.03.2017 2501 pdf Ўқиш режими + -\n«Набий соллаллоҳу алайҳи васаллам: «Замзам суви нима учун ичилса, шунинг учундир», дедилар».\n(Ибн Можа, Аҳмад ва Ибн Ҳиббон ривоят қилишган).\nШарҳ: Яъни, замзамни ким нима ниятда ичса, ўша ниятига етишади. Бу ҳақиқатни кўпчилик мухлислар ўз тажрибаларидан ўтказишган.\nИмом Дора Қутний ва Ҳоким келтирган ривоятда қуйидагилар айтилади: «Замзам суви нима учун ичилса, шунинг учундир. Уни шифо талабида ичсанг, Аллоҳ сенга шифо беради. Уни паноҳ талабида ичсанг, Аллоҳ сенга паноҳ беради. Агар уни чанқоғингни кесиш учун ичсанг, Аллоҳ чанқоғингни кесади. Агар уни тўйиш учун ичсанг, Аллоҳ сени тўйдиради. У Жаброилнинг ишорасидир. У Исмоилнинг ичимлигидир».\nЗамзам тарихини Имом Бухорийнинг «Жомеъус-саҳиҳ» китобларининг «Бадъул халқ» бобида ривоят қилинган ҳадиси шарифдан иқтибос келтириш билан бошласак.\nИбн Аббос розияллоҳу анҳудан ривоят қилинади: «Аёллардан биринчи бўлиб белбоғ боғлаган киши Исмоилнинг оналаридир. У киши Сорага бўлган ўзининг таъсирини кетказиш учун ҳам белбоғ боғлаганлар. Ўша вақтда фақат хизматкорлар белбоғ боғлашар эди. Ҳожар онамиз Сора онамизнинг олдида ўзини у билан тенг кундош эмас, балки унинг хизматкори қилиб кўрсатиш учун шундай қилганлар.\nИброҳим алайҳиссалом Ҳожар онамизни ва ўғли Исмоилни Байтнинг ўрнига, Замзам устидаги катта дарахт остига қўйиб кетган. Ўша пайтда Маккада бирор одам ҳам, сув ҳам бўлмаган.\nУ зот икковининг олдига бир хурмоли халта ва сувли меш қўйиб ортига қайтганлар. Ҳожар онамиз у зотга эргашиб: «Эй Иброҳим! Бизни кимсасиз, бирор нарса ҳам унмайдиган водийга ташлаб, қаёққа кетмоқдасиз?!» деб бир неча марта такрорладилар, аммо у зот ўгирилиб қарамасдилар. Шунда у зотга: «Аллоҳ сизни шунга амр қилдими?» деди. У зот «ҳа», дедилар: «Ундай бўлса У бизни зое қилмайди», деди-да, Ҳожар онамиз ортига қайтди.\nИброҳим алайҳиссалом эса, йўлда давом этдилар. У зот тепалик йўлидан ўтиб, улар уни кўрмайдиган бўлганида Байтга юзланиб, дуо қилдилар: «Эй Роббимиз, ҳақиқатда, мен ўз зурриётимни Сенинг Байтул ҳароминг ёнига, гиёҳсиз водийга жойлаштирдим».\nХожар онамиз Исмоилни эмизиб, ҳалиги сувдан ичиб турдилар. Мешдаги сув тамом бўлганда ўзлари ҳам, ўғиллари ҳам чанқади. Унга қараса, у тўлғониб типирчилар эди. Унга назарим тушмасин деб, юриб кетдилар. У ўзига энг яқин бўлган Сафо тоғини кўрдилар ва унинг устига чиқиб, бирор кишини кўрармиканман, деб водий томон назар солдилар. Ҳеч кимни кўрмадилар. Кейин Сафодан тушиб, водийга етганида кўйлагининг этагини кўтариб, қаттиқ ҳаракат қилган инсондек саъй қилиб водийдан ўтди. Сўнгра Марвага келдилар. Унинг устига чиқиб, бирор кишини кўрармиканман, деб водий томон назар сола бошладилар. Аммо яна ҳеч кимни кўрмадилар. Етти марта ана шундоқ қилдилар.\nИбн Аббос розияллоҳу анҳу Пайғамбар алай¬ҳиссаломдан ривоят қилиб: «Ана ўша одамларнинг икки тоғ орасидаги саъйидир», дедилар», деди.\nУ Марвага чиққан пайтида бир овоз эшитди. Ўзига ўзи жим, деди-да, сўнгра қулоқ солди. Яна ўша овозни эшитгач, шундай дедилар: «(Овозингни) эшиттирдинг. Агар имконинг бўлса, менга ёрдам бер».\nШунда замзамнинг ўрнида фариштанинг товони ила ёки қаноти ила ниманидир излаётганини кўрди. Охири у ердан сув чиқди. Ҳожар онамиз сувни тўса бошладилар. Икки қўллари билан ҳовучлаб олиб, мешга қуя бошладилар, сув эса тўхтовсиз отилиб чиқарди.\nПайғамбар соллаллоҳу алайҳи васаллам: «Аллоҳ Исмоилнинг онасини раҳмат қилсин. Агар замзамни тек қўйганида ёки сувни ҳовучлаб олмаганида замзам кўриниб турадиган булоқ бўлар эди», дедилар.\nЎзлари ҳам, гўдаклари Исмоил ҳам сувга тўйиндилар. Фаришта уларга: «Зое бўлишдан қўрқма. Бу ерда Байтуллоҳ бор. Уни манави бола ва унинг отаси бино қилади. Албатта, Аллоҳ Ўз аҳлини зое қилмайди», деди.\nБир вақт Журҳум аҳлидан бир гуруҳ йўловчилар Макканинг паст томонига қўндилар. Улар айланиб учаётган қушни кўришди. Улар, албатта, бу қуш сув бор жойда айланади, бу водийда билишимизча сув йўқ эди-ку, деб бир-икки одамни текшириш учун юборишди. Улар сувнинг хабарини бергач, у ерга боришди. Сув олдида Ҳожар онамизни кўришди. Улар ҳузурларига тушишларига изн сўрадилар, изн теккач, ўша ерга тушишди. Аҳлларига ҳам одам юборишди. Улар ҳам келишди. Улардан бир қанча аҳллар бўлди. Исмоил улғайиб йигит бўлди, улардан арабчани ўрганди. Йигит уларга ёқиб қолиб, уни ўзларидан бир аёлга уйлантиришди. Сўнг Исмоилнинг онаси вафот этди.\nКейинчалик Журҳум қабиласи Аллоҳ таолога гуноҳ ва Байтуллоҳга ҳурматсизлик қилгани учун замзам суви қуриди ва қудуқнинг ўзи кўмилиб кетди.\nЗамонлар ўтиб, авлодлар бирин-кетин келиб кетди.\nБир куни Расулуллоҳ соллаллоҳу алайҳи васалламнинг боболари Абдулмутталиб Каъбаи муаззаманинг ёнида ухлаб ётганларида тушларида биров келиб: «Тийбани ковла», деди.\n«Тийба нима?» деди Абдулмутталиб.\nҲалиги овоз эгаси ғойиб бўлди. Эртасига яна ўша жойда ухлаб ётганларида кечаги кимса тушига кириб: «Баррани ковла», деди.\n«Барра нима?» дедилар.\nҲалиги овоз эгаси яна ғойиб бўлди. Эртасига яна ўша жойда ухлаб ётганларида яна кечаги кимса тушига кириб: «Мазнунани ковла», деди.\n«Мазнуна нима?» дедилар. Ҳалиги овоз эгаси яна ғойиб бўлди. Эртасига яна ўша жойда ухлаб ётганида ўша киши тушига кириб яна: «Замзамни ковла», деди.\n«Замзам нима?» дедилар.\n«У ҳеч қуримас ва ёмонланмас. Кўп ҳожиларни суғоради. У тезак ва қон бор жойда. Қарға ер чўқиётган жойда. Чумоли бор жойда», деди.\nАбдулмутталиб уйқусидан туриб, одамлар ҳайвонларини сўядиган жойни, ҳозирги замзам қудуғи ўрнини топди. У ерда қарға ер чўқиб турар, чумоли ғиззиллаб юрар эди. У ўша ерни қазий бошлади. У ёлғиз ўзи бор кучини ишга солиб, жон-жаҳди билан ер қазиди. У мақсади йўлида ҳар қандай ишни қилишга, ҳар қандай машаққатга дош беришга одатланган эди. Ҳеч бўшашмай ер кавлашда давом этди. Қурайшликлар эса, нима бўлар экан, деб уни кузатиб туришар эди.\nАбдулмутталиб сувни кўрганида: «Аллоҳу акбар!» деб такбир айтди. Қурайшликлар унинг ўз мақсадига эришганини англашди. Кейинроқ Абдулмутталиб қудуқ қазишда давом этиб, унинг атрофидан Исмоил алайҳиссаломдан қолган табаррук нарсаларни ҳам бирин-кетин топа бошлади. У замзамни қайта кавлаб битирганидан кейин қурайшликлар унга эгалик қилишда шерик бўлмоқчи бўлишди. Улар Абдулмутталибга: «Бу Исмоилнинг қудуғи, шунинг учун унга эгалик қилишда биз ҳам сенга шерик бўлишимиз керак», дейишди. Абдулмутталиб эса, бу қудуқни ўзим қазидим, менинг ўзим эгалик қиламан, деб уларнинг таклифини рад қилди.\nАммо улар Абдулмутталибнинг яхшилигини билганларидан, ўзларига ҳам замзамдан фойдаланишга ижозат беришига ишонганларидан бир мунча вақтгача гапларидан қайтишди. Дарҳақиқат, кейинроқ ҳаммалари замзам сувидан ичиб, баракасидан баҳраманд бўлишди. Ўзларига иззат ва каромат қайтиб келганидан хурсанд эдилар. Чунки замзам Иброҳим ва Исмоил алай¬ҳимуссаломлар ҳамда ва Ҳожар онамизга тегишли нарса бўлиб, бу зотлар арабларнинг фахри эди.\nАсрлар давомида Замзам қудуғида бир неча бор ўзгаришлар бўлди. Улардан баъзиларини эслатиб ўтамиз.\nХалифа Ҳорун ар-Рашид даврида қудуқ бир неча аршин чуқурроқ қазилди. Халифа Маҳдийнинг даврида ҳам шунга ўхшаш иш қилинди. Халифа Амийн¬нинг даврида эса, унинг чуқурлиги қирқ аршинга етди.\nХалифа Муътасимнинг давригача Замзам қудуғининг усти очиқ бўлган, кейинроқ у усти ёпилган. Вақт ўтиши билан бошқа ўзгаришлар ҳам киритилган.\nСаудийлар даврида ҳам кўпгина ишлар қилинди ва қилинмоқда. Ҳижрий 1377 санада тавоф қилувчиларга қулайлик туғдириш мақсадида Замзам уйи ер остига олинди. Унинг устидан ҳам тавоф қилиш йўлга қўйилди. Қудуқнинг ўзига темир-бетондан девор қилиниб, устига мармар қопланди.\nҲижрий 1399 санада Замзам қудуғининг чуқурлиги ўн саккиз метру олтмиш сантиметр эди.\nАббосий халифалик даврида замзам суви қудуқдан тортиб олиниб, усти очиқ ҳовузларга қуйилар ва улардан одамлар олишар эди. Кейинчалик сув сақланадиган омборларга жўмраклар қўйилди. Замзамчилар мешкобларда одамларга сув тарқатадиган бўлишди.\nҲижрий 1383 санадан бошлаб, замзамни моторда тортиб олиш йўлга қўйилди. Ҳарами Шарифнинг остига тортилган сувни тўплаб, совутадиган марказ қилинди. Бу марказ Марванинг остида бўлиб, марказ ва унга тегишли барча нарсалар сўнгги замонавий асбоб-ускуна ва компутерлар билан жиҳозланган. Марказдаги сувга замзамнинг ўзидан қилинган муз қўшилади. Сўнгра ҳамма тарафларга тарқатилади. Ҳозирда Ҳарами Шарифнинг ўзида етти юз ўттиз учта жўмракдан сув ичиш мумкин. Бунинг устига, саккиз мингта махсус катта термос¬лар ҳам доимий равишда замзамга тўлдириб турилади.\nАммо замзам тарқатишда шу билан кифояланиб қолинмайди. Ҳарами Шарифдан узоқроқ жойларга замзамни идишларда олиб кетиш учун марказлар қилинган. Улардан милёнлаб ҳожи ва умра қилувчилар кўтарганларича олиб кетишмоқда. Сув ташиш машиналари тинмай Мадинаи мунавварага ва Саудиянинг бошқа шаҳарларига замзам ташийди.\nШунчалар кўп ишлатилишига қарамай, кичкина бир қудуқнинг суви ҳеч камаймаслигининг ўзи катта мўъжизадир. Охирги сел пайтида замзам мўъжизасини кўрган икки кишининг каминага айтишларича, Ҳарами Шарифни сел лойқаси қоплаганида замзам лойқанинг устидан кўтарилиб, пок-покиза ҳолида отилиб чиқиб тураверган. Лойқа кўтарилса, замзам ҳам кўтарилиб бораверган. Сел қайтиб лойқа пасайганда, замзам ҳам унинг устида пасайиб-паса¬йиб, охири ўз ўрнига тушган.\n(“Ҳадис ва Ҳаёт”, 10-жилд, 241-247-бетлар)\n12:26 / 15.03.2017 3312\n12:26 / 15.03.2017 2582\nФикр дурдоналари (22-қисм)\n111. Чин дўстлар билан боғлиқ уч нарса бўлади1. Ундай дўстларни топиш қийин бўлади.2. Ундай дўстларни тарк этиш қийин бўлади.3. Ундай дўстларни унутишнинг иложи давоми...\n3092 11:03 / 01.04.2017\nЖарроҳ шифокор касалхонага кириб келди. Беморни жарроҳлик амалиётидан аввал дуо қилди. Сўнгра амалиёт хонасига кириб кетаётганда, бемор боланинг отаси жарроҳ давоми...\n1663 17:13 / 15 март\nСулҳга жой қолсин!\nСуфён ибн Уяйнадан ривоят қилинади .Ибн Айёш Умар ибн Зарр ҳақида гапирса, ноўрин гапларни айтиб, уни ҳақорат қиларди. Бундан хабар топган Умар ибн Зарр бир куни давоми...\n635 09:01 / 17.11.2019\nАвлиё каромат билан ғурурланмайди\nХут ибн Рофеъдан ривоят қилинади .Амр ибн Атаба шериклари билан уларнинг ходими бўлишга шартлашиб олган эди. Иссиқ кунлардан бирида у чорва боққани чиқди. давоми...\n318 08:00 / 31 март\n671 19:18 / 23 май\n193 18:32 / 23 май\n37002 11:58 / 10.10.2018\n46310 11:56 / 10.10.2018\n4492 16:57 / 17.05.2019\n847 09:35 / 18 апрель


Ҳарбий хизматчилар Жиззахда мураккаб тоғ машғулотларини ўтказдилар » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Ҳарбий хизматчилар Жиззахда мураккаб тоғ машғулотларини ўтказдилар\n29 октябрь куни Марказий ҳарбий округига қарашли ҳарбий қисмлардан бирининг ҳарбий хизматчилари Бахмал туманида жойлашган денгиз сатҳидан 3000 метр баландликдаги тоғли ҳудудда шартли ярадорларни қутқариш бўйича мураккаб амалий машғулотлар ўтказди. Бу ҳақда Мудофаа вазирлиги матбуот хизмати хабар қилди.\nЎтказилган машғулотлар ҳарбий хизматчиларда тез ўзгарувчан ҳарорат, туман ва булутли ҳаво, кислород сийрак бўлган шароитларда ҳаракатлана олишларида кўникма ҳосил қилади.\nМашғулот давомида тик қояли жойларда яраланганларни эвакуация қилиш, тоғ табиий тўсиқларини енгиб ўтиш ва ўқув жанговар вазифалар муваффақиятли бажарилди.\nТоғли ҳудудлардаги жанговар ҳаракатлар, асосан, довонларни, тепалик ва ўтиш йўлларини эгаллаб туриш, қўшин колонналарини олиб ўтиш учун имконият яратишга қаратилади. Бу ҳаракатларда кўп сонли қўшин эмас, аксинча, кичик гуруҳлар қўлланилади.


БАЙРАМНИ МУНОСИБ КУТИБ ОЛАМИЗ! - Ўзбекистон овози газетаси\nАйни кунларда юртимизнинг ҳар бир гўшасида мамлакатимиз мустақиллигининг 22 йиллигини муносиб кутиб олиш учун катта ҳозирлик кўрилмоқда. Айниқса, ободончилик ишлари авж олган. Ўзбекистон Халқ демократик партияси ташкилотлари ҳам бу жараёнларда фаол иштирок этаяпти. Куни кеча партия Марказий Кенгаши Тошкент шаҳар кенгаши билан пойтахтимиздаги Ботаника боғида ҳашар ўтказди.\nУнда Марказий Кенгаш ҳамда Тошкент шаҳар партия кенгаши фаоллари, «Истиқбол» ёшлар қаноти аъзолари, бошланғич ташкилотлар етакчилари қатнашди.\nСалоҳиддин АҲМАДАЛИЕВ, Сергели туман партия кенгаши раиси ўринбосари:\n— Қайси соҳада меҳнат қилишимиздан қатъи назар юртимиз ободлиги, саранжом-саришталиги учун ҳар биримиз масъулмиз. Шундай экан, бугунги кунда партия ташкилотларининг етакчилари, фаоллари, аъзоларимиз ҳам энг улуғ, энг азиз байрамни муносиб кутиб олишга тайёргарлик ишларига ўз ҳиссасини қўшмоқда. Бугунги ҳашарда биз Тошкент касб-ҳунарга ўқитиш маркази талабалари билан биргаликда қатнашаяпмиз.\nБобоқул ТЎХТАЕВ, Ўзбекистон Фанлар академияси ўсимлик ва ҳайвонот олами генафонди институти директори, биология фанлари доктори:\n— Институтимиз қошидаги Тошкент Ботаника боғи дунёдаги 100 та энг сара боғлар сирасига киради. Унда табиий шароитда ўсадиган ўсимликлар дунёси ҳар томонлама ўрганилиб, муҳофаза қилиш, қайта тиклаш, улардан оқилона фойдаланиш, ўсимликлар интродукцияси ва биотехнологиясига оид муаммолар устида тадқиқот ишлари олиб борилади.\nБоғнинг майдони 68 гектар бўлиб, тўрт ярим минг тур ўсимлик мавжуд. Шундан 43 гектарини ўзга ҳудудлардан келтирилган ўсимликлар ташкил қилади.\nБу ўсимликлар Осиё ва Европа мамлакатлари, Кавказ, Узоқ Шарқ ўлкалари, Шимолий Америка, Хитой ва Ўрта денгиз бўйидаги мамлакатлардан келтирилган. Интродукция қилинган ўсимликлар орасида манзарали ва мевали дарахтлар, хилма-хил резавор мевали буталар, шифобахш гиёҳлар бор.\nАйни пайтда боғимизда реконструкция ишлари кетаяпти. Мустақиллик байрами арафасида партия фаолларининг бу ерда ҳашар уюштириб, ободонлаштириш ишларида қатнашаётгани ЎзХДПнинг ижтимоий ҳаётда ҳам фаол иштирок этаётганини кўрсатади.